open-index/open-wikipedia-markdown huggingface dataset:
শংকৰদেৱৰ ভাগৱত

**শংকৰদেৱৰ ভাগৱত** হৈছে শ্ৰীমন্ত শংকৰদেৱে পঞ্চদশ-ষষ্ঠদশ শতিকাত ৰচনা কৰা ভাগৱত পুৰাণৰ অসমীয়া অভিযোজন৷ যদিও ৰচনাখনৰ প্ৰধান অংশ শংকৰদেৱে ৰূপান্তৰিত কৰিছিল, তথাপিও সেই সময়ৰ আন কেইজনমান লেখকে বাকী অংশবোৰত অৰিহণা যোগাইছিল। গ্ৰন্থখন মূল সংস্কৃতৰ পৰা স্থানীয় ভাষালৈ আক্ষৰিক অনুবাদ নহয় যদিও ই ভাষা আৰু বিষয়বস্তুৰ স্থানীয় পৰিৱেশৰ লগত খাপ খোৱা।
[thumb|শ্ৰীমদ্ভাগৱত, [শ্ৰীমন্ত শংকৰদেৱ সঙ্ঘ]]

## অনুবাদ
শ্ৰীমন্ত শংকৰদেৱে নিজৰ জীৱনৰ বিভিন্ন কালচোৱাত মূল ভাগৱত পুৰাণৰ বিভিন্ন শিতানক ৰূপান্তৰিত কৰিছিল। সেইবোৰ হ'ল:

### বাৰ ভূঞা ৰাজ্যত
# **ষষ্ঠ পুথি (''অজামিল উপাখ্যান'')**
# **অষ্টম পুথি (''অমৃত মন্থন'')**:  শংকৰদেৱে মূল চৌবিশটা অধ্যায়ৰ প্ৰথম আৰু শেষ অধ্যায় বাদ দিছে, আৰু বাকীবোৰৰ পৰা চাৰিটা কাহিনী বৰ্ণনা কৰিছে (গজেন্দ্ৰপাখ্যান, আমৰ্তা-মন্থন, হৰ-মোহন আৰু বলি-ছলন) । এই কাহিনীবোৰৰ ভিতৰত প্ৰথম আৰু তৃতীয়খন কীৰ্তন-ঘোষাৰ, আৰু চতুৰ্থখন স্বতন্ত্ৰ গ্ৰন্থ। তথাপিও সেইবোৰ সকলো একেলগে উপস্থাপন কৰি কম্পোজিটৰ এটা অংশ গঠন কৰা হয়। শংকৰদেৱে অমৃত-মন্থনক মুক্তভাৱে বিকশিত কৰি কাব্যিক আৱেগ আৰু খণ্ডৰে সজাই তুলিছে।

### কোচ ৰাজ্যত
# **প্ৰথম পুথি**
# **দ্বিতীয় পুথি**
# **সপ্তম পুথি (''বলিচলন'' অংশ)**
# **নবম পুথি (হেৰাই গ’ল)**
# **দশম পুথি**: এই পুথিৰ প্ৰথম অংশ *আদি-দশম* শংকৰদেৱে ১৫৫১ পৰা ১৫৫৮ চনৰ ভিতৰত ৰূপান্তৰ কৰিছিল; আৰু তেওঁ ইয়াক তেওঁৰ ধৰ্মীয় প্ৰচাৰ-প্ৰচাৰৰ (একশৰণ ধৰ্ম) মুখ্য প্ৰামাণ্য গ্ৰন্থ হিচাপে ধাৰণা কৰিছিল কাৰণ ইয়াত তেওঁ বহু সংখ্যক মূল অংশ যোগ কৰিছিল, যাক *উপদেশ* (উপদেশমূলক বাণী) বুলি কোৱা হয়।  *কীৰ্তন-ঘোষা*ৰ তুলনাত ইয়াৰ ভাষা গম্ভীৰ আৰু পৰিণত। মূল পুথিৰ সৈতে যথেষ্ট বিশ্বস্ততা ৰাখি ৰূপান্তৰ কৰা হলেও, ইয়াত শ্ৰীধৰ স্বামীৰ *ভাৱাৰ্থ-দীপিকা*ৰ ব্যাখ্যা অনুসৰণ কৰা হৈছে। কৃষ্টৰ লীলাময়তা অধিক প্ৰকাশ পোৱা গৈছে আৰু দাৰ্শনিক অংশবোৰ বাদ দিয়া হৈছে।           
# **একাদশ পুথি**
# **দ্বাদশ পুথি**

এইবোৰৰ ভিতৰত, দশম পুথি, যাক স্থানীয়ভাৱে *দশম* বুলি কোৱা হয়, বিশেষকৈ *[[মহাপুৰুষীয়া ধৰ্ম]]*ৰ গ্ৰন্থসমূহৰ মাজত বহুলভাৱে জনপ্ৰিয়, *কীৰ্তন-ঘোষা*ৰ পাছত দ্বিতীয় স্থানত।  শংকৰদেৱৰ নবম পুথিৰ ৰূপান্তৰ হেৰাই গ'ল বুলি বিশ্বাস কৰা হয়।

অন্য ৰূপান্তৰকাৰীসকল হ’ল:
* চতুৰ্থ পুথি: অনন্ত কন্দলী, অনিৰুদ্ধ কবি, গোপাল চৰণ দ্বিজ
* পঞ্চম পুথি: অনিৰুদ্ধ কবি
* সপ্তম পুথি: কেশৱ দাস
* নৱম পুথি: কেশৱ দাস
* দশম পুথি: অনন্ত কন্দলী (*সহ* অংশ)

## মূলৰ সৈতে পাৰ্থক্য
সংস্কৃতত লিখা মূলখন শংকৰদেৱে সেই সময়ৰ অসমীয়া শব্দ আৰু প্ৰবচনলৈ অনুবাদ কৰিছিল যদিও সেয়া শব্দাংশৰ অনুবাদ নাছিল। তেওঁ ইচ্ছাকৃতভাৱে অসমৰ পৰিস্থিতিৰ লগত খাপ খুৱাই কিছুমান খণ্ড বাদ দি আন কিছুমানৰ সাৰাংশ বা বিশদভাৱে উল্লেখ কৰিছিল। তেওঁ  ফুলৰ নাম সলনি কৰি অসমত পোৱা ফুলৰ নাম দিছিল। তাতোকৈ তাৎপৰ্যপূৰ্ণ কথাটো হ’ল,  মূল গ্ৰন্থসমূহত বৰ্ণাশ্ৰমৰ কথা উল্লেখ আছে যদিও তেওঁ নতুন সামাজিক ব্যৱস্থাৰ কথা উল্লেখ কৰিছে। কিছুমান অধিক অস্পষ্ট দাৰ্শনিক অংশৰ মূলভাব আকাৰত উল্লেখ হৈছিল যাতে অসমৰ সাধাৰণ মানুহে সহজতে বুজিব পাৰে।

## টোকা

## তথ্যসূত্ৰ

* 
* 
*

শ্ৰেণী:শংকৰদেৱ
শ্ৰেণী:অসমীয়া গ্ৰন্থ
শ্ৰেণী:নৱবৈষ্ণৱ ধৰ্ম
মেঘৰঞ্জনী মেধি

**মেঘৰঞ্জনী মেধি** এগৰাকী ভাৰতীয় কথক নৃত্যশিল্পী আৰু অভিনেত্ৰী। ২০২৪ চনত তেওঁ সংগীত নাটক একাডেমীৰ পৰা কথক নৃত্যশিল্পী হিচাপে ওস্তাদ বিছমিল্লাহ খান যুৱ পুৰস্কাৰ লাভ কৰে।

## জীৱনী
মেঘৰঞ্জনী মেধিৰ জন্ম হৈছিল গায়ক, সংগীত পৰিচালক জয় প্ৰকাশ মেধি আৰু কথক নৃত্যশিল্পী মৰমা মেধিৰ ঘৰত। মাকৰ পৰা তিনিবছৰ বয়সতেই তেওঁ কথক নৃত্য শিকিবলৈ আৰম্ভ কৰে। তাৰ পিছত তেওঁ পণ্ডিত বীৰজু মহাৰাজ আৰু পণ্ডিত ৰাজেন্দ্ৰ গংগনীৰ ওচৰত তালিম লয়। তেওঁ লক্ষ্ণৌৰ ভাটখণ্ডে সংগীত বিদ্যাপীঠৰ পৰা কথক নৃত্যত নৃত্য নিপুণ উপাধি লাভ কৰাৰ পিছত খৈৰাগড়স্থিত ইন্দিৰা কলা সংগীত বিশ্ববিদ্যালয়ৰ অধীনত কথক নৃত্যত স্নাতকোত্তৰ উপাধি লাভ কৰে। ২০১৭ চনত তেওঁ অসম সঙ্গীত সত্ৰ পৰীক্ষা পৰিষদৰ পৰা সত্ৰীয়া নৃত্যত *নৃত্য নিপুণ* উপাধি লাভ কৰে।

বৰ্তমান মেঘৰঞ্জনী নিজৰ স্বামী শিল্পী নীল দাসৰ সৈতে নিউজিলেণ্ডত বসবাস কৰি আছে।

## নৃত্য জীৱন
তিনিবছৰৰ বয়সতেই মাকৰ পৰা নৃত্য শিক্ষা আৰম্ভ কৰি ২০০৯ চনত লক্ষ্ণৌৰ ভাটখণ্ডে সংগীত বিদ্যাপীঠৰ পৰা কথকত নৃত্য নিপুণ উপাধি লাভ কৰে। তেওঁ ভাৰত চৰকাৰৰ সংস্কৃতি বিভাগ আৰু কেন্দ্ৰীয় সংস্কৃতিক সম্পদ আৰু প্ৰশিক্ষণ কেন্দ্ৰৰ বৃত্তি লাভ কৰিছিল আৰু ২০১২ চনত ভাৰতীয় সাংস্কৃতিক সম্পৰ্ক পৰিষদৰ পেনেল শিল্পী হিচাপে নিৰ্বাচিত হৈছিল।

তেওঁয়ে মাকৰ সৈতে ভাৰতৰ বিভিন্ন ঠাইত একেলগে প্ৰদৰ্শন কৰাৰ লগতে দেশবিদেশৰ বহুতো উৎসৱত একক কথক নৃত্যাভিনয় কৰিছে। তাৰ ভিতৰত আছে - নতুন দিল্লীৰ সাধনা উৎসৱ, কথক কেন্দ্ৰত আয়োজিত কথক মহোৎসৱ, প্ৰাগজ্যোতি আন্তঃৰাষ্ট্ৰীয় নৃত্য উৎসৱ (২০১১, ২০১২, ২০১৩, ২০১৪), খজুৰাহো নৃত্য উৎসৱ (২০১৪), কালা ঘোঁড়া শিল্প উৎসৱ (২০১৫), সাৰজয়া উৎসৱ (২০১৩), পঞ্চ তত্ত্ব উৎসৱ, মুম্বাই, আৰু চেন্নাইত অনুষ্ঠিত বিশ্ব নৃত্য দিৱস। তেওঁ ICCRৰ উদ্যোগত ইজিপ্ত, ইজৰাইল, পেলেষ্টাইন আৰু সংযুক্ত আৰব আমিৰাতত ভ্ৰমণ কৰিছিল আৰু ২০১১ চনৰ জুন মাহত টৰণ্টোৰ হাৰ্বাৰফ্ৰণ্ট চেণ্টাৰৰ Fleck Dance Theatre-ত অভিনয় কৰিছিল।

মাকৰ সৈতে একেলগে তেওঁ গুৱাহাটীস্থিত “সুৰ সংগম” নামৰ এখন নৃত্য বিদ্যালয় চলায়।

## অভিনয় জীৱন
তেওঁৰ অভিনয় জীৱন আৰম্ভ হৈছিল *লখিমী* নামৰ ভিডিঅ’ ছবিৰ জৰিয়তে। তাৰ পিছত তেওঁ *অভিমানী মন*, *পূৰ্ণিমা*, *জনমণি* (ভলিউম-১ আৰু ২), *ৰুমাল* আৰু *কাঁচিজোন* নামৰ চলচ্চিত্ৰত অভিনয় কৰে। তেওঁৰ প্ৰথম পূৰ্ণ দৈৰ্ঘ্যৰ চলচ্চিত্ৰ *অনুৰাধা* ২০১৫ চনত মুক্তি পায়। তদুপৰি তেওঁ *তুমি দুচকুত কজল ললে* নামৰ টেলিভিছন মেগা ছিৰিয়েল আৰু কেইবাটাও বাণিজ্যিক বিজ্ঞাপনত অভিনয় কৰিছে।

## বঁটা আৰু সন্মান
মেঘৰঞ্জনীয়ে ২০০৭ চনৰ পৰা গুৱাহাটী বিশ্ববিদ্যালয়ৰ আন্তঃকলেজ যুৱ উৎসৱত একেৰাহে তিনিবছৰ ধৰি স্বৰ্ণ পদক লাভ কৰে। ২০১০-২০১১ চনত তেওঁ ভিডিঅ’ ছবি *জানমণি*ৰ বাবে নেবকাচ মিডিয়া বেষ্ট এক্ট্ৰেছ পুৰস্কাৰ লাভ কৰে। ২০১৫ চনত তেওঁৰ প্ৰথম চলচ্চিত্ৰ *অনুৰাধা*ৰ বাবে নিৰোধ চৌধুৰী শ্ৰেষ্ঠ অভিনেত্ৰী বঁটা লাভ কৰে। ২০২৪ চনত তেওঁ ২০২৩ বৰ্ষৰ বাবে কথক নৃত্যশিল্পী হিচাপে ওস্তাদ বিছমিল্লাহ খান যুৱ বঁটা লাভ কৰে। ২০২৫ চনৰ জানুৱাৰীত তেওঁ ‘‘কলা সাধক - দ্য ৱান ডিভ’টেড টু আৰ্ট’’ বঁটা লাভ কৰে।

## তথ্যসূত্ৰ

শ্ৰেণী:অসমীয়া চলচ্চিত্ৰৰ অভিনেত্ৰী
কবিৰঞ্জন শইকীয়া

**কবিৰঞ্জন শইকীয়া** (***স্বাধীনতা ফুকন*** *নামেৰেও পৰিচিত*, ১৯৭৪–২০০০) এগৰাকী অসমীয়া কবি, সমাজকৰ্মী আৰু বিদ্ৰোহী আছিল। সাহিত্যিক অৱদান আৰু সামাজিক আৰু ৰাজনৈতিক সক্ৰিয়তাৰ লগত জড়িত হোৱাৰ বাবে তেওঁক স্বীকৃতি দিয়া হৈছিল।

## প্ৰাথমিক জীৱন
১৯৭৪ চনৰ ১৫ ফেব্ৰুৱাৰীত কবিৰঞ্জন শইকীয়াৰ জন্ম হৈছিল। বাৰ বছৰ বয়সত তেওঁৰ প্ৰথমখন গ্ৰন্থ *ৰক্ত আৰতী* প্ৰকাশিত হয়।

## কেৰিয়াৰ
শইকীয়াৰ সাহিত্যিক ৰচনাসমূহে স্বাধীনতা, প্ৰতিৰোধ, সামাজিক ন্যায়ৰ বিষয়-বস্তুৰ ওপৰত গুৰুত্ব আৰোপ কৰে। তেওঁৰ কবিতাই প্ৰায়ে অসমৰ সামাজিক-ৰাজনৈতিক পৰিৱেশৰ সন্ধান কৰিছিল, ইয়াৰ জনসাধাৰণৰ সংগ্ৰাম আৰু আকাংক্ষাক উজ্জ্বল কৰি তুলিছিল। তেওঁৰ এটা উল্লেখযোগ্য কবিতা *আপোনাৰ লাছ সেউজীয়া পথাৰ*ত প্ৰান্তীয় লোকসকলৰ সৈতে সহানুভূতি আৰু সংহতিৰ বিষয়-বস্তু প্ৰতিফলিত কৰা হৈছে।

### উল্লেখযোগ্য ৰচনা
উৎসঃ 
* *ৰক্ত আৰতী*
* *আপোনাৰ ৰসাল সেউজীয়া পথাৰ* 
* *আজিকালি* 
* *চিঞৰ এটা নিশা*

### মৃত্যুৰ পিছত প্ৰকাশিত কিতাপ
* *কবিৰঞ্জন শইকীয়াৰ কবিতা সমগ্ৰ* (সৌমিত্ৰ যোগী সম্পাদিত)
* *মই কবিৰঞ্জন উত্তপ্ত হ'ব খোজা এটা কবিতাৰ নাম* (সৌমিত্ৰ যোগী সম্পাদিত)

## সক্ৰিয়তা আৰু উত্তৰাধিকাৰ
কবিৰঞ্জন শইকীয়াৰ সক্ৰিয়তা তেওঁৰ সাহিত্যিক জীৱনৰ লগত ওতপ্ৰোতভাৱে জড়িত আছিল। তেওঁ আলফাৰ সহকাৰী প্ৰচাৰ সম্পাদক হিচাপে কাৰ্যনিৰ্বাহ কৰিছিল। এই গোটৰ সৈতে জড়িত থকাৰ পিছতো শইকীয়াই নিজৰ লেখাৰ জৰিয়তে ইয়াৰ কিছুমান প্ৰথাক মুকলিকৈ সমালোচনা কৰিছিল। তেওঁ ধাৰাবাহিকভাৱে হিংসাৰ বিৰোধিতা কৰিছিল আৰু ভাৰতীয় সামৰিক বাহিনীৰ সৈতে মিলন বিচাৰিবলৈ অসমীয়া জনসাধাৰণক প্ৰায়ে আহ্বান জনাইছিল। তেওঁ *গণতন্ত্ৰ*ত এটা প্ৰবন্ধও লিখিছিল, যিটোৰ যোগেদি আলফাৰ অস্ত্ৰ লোৱা আৰু মূল ভাৰতৰ নিৰীহ লোকক লক্ষ্য কৰাৰ তীব্ৰ সমালোচনা কৰিছিল। 

২০০০ চনত অসম আৰক্ষীৰ হাতত কবিৰঞ্জন শইকীয়াৰ মৃত্যু হৈছিল, তেতিয়া তেওঁৰ বয়স আছিল ২৬ বছৰ। তেওঁৰ মৃত্যুক কিছুমানে কবি আৰু কৰ্মী হিচাপে তেওঁৰ উত্তৰাধিকাৰৰ এক উল্লেখযোগ্য পৰিঘটনা হিচাপে গণ্য কৰিছে। সামাজিক ন্যায় আৰু অসমীয়া মানুহৰ সংগ্ৰামৰ বিষয়-বস্তুৰে অনুৰণন ঘটাই তেওঁৰ কবিতা প্ৰভাৱশালী হৈয়েই আছে। 

## তথ্যসূত্ৰ

## বাহ্যিক সংযোগসমূহ
*কবিৰঞ্জন শইকীয়াৰ কবিতা সমগ্ৰ
* A Tribute to Assamese poet and freedom fighter Swadhinata Phukan, on his eighth death anniversary

শ্ৰেণী:অসমীয়া কবি
শ্ৰেণী:আলফাৰ সদস্য
বিশ্ব আলোকচিত্ৰ দিৱস

১৯ আগষ্ট দিনটো প্ৰতি বছৰে **বিশ্ব আলোকচিত্ৰ দিৱস** হিচাপে পালন কৰা হয়। বিভিন্ন অনুষ্ঠানৰ যোগেদি সমগ্ৰ বিশ্বৰ মানুহে‌এই দিৱস উদ্‌যাপন কৰে। 
## ইতিহাস
১৮৩৭ চনত নিচেফোৰ নিয়েপচে আৰু লুই ডাগুৱেৰে ডাগুৱেৰে পদ্ধতিৰ আলোকচিত্ৰ ব্যৱস্থা আৱিষ্কাৰ কৰে। এই পদ্ধতিক ডাগুৱেৰে পদ্ধতি বোলা হয়। বিজ্ঞানী লুই ডাগুৱেৰে আলোকচিত্ৰ তোলাৰ এই ব্যৱহাৰিক পদ্ধতি প্ৰথম উদ্ভাৱন কৰিছিল। আলোকচিত্ৰ তোলাৰ এই পদ্ধতিৰ নাম তেওঁৰ নামেৰেই *ডাগুৱেৰে টাইপ ফটোগ্ৰাফী* থোৱা হৈছে। তেতিয়াৰপৰাই আলোকচিত্ৰৰ‌ ক্ষেত্ৰত সূচনা হ'ল এক নতুন অধ্যায়ৰ। ১৮৩৯ চনৰ ১৯ আগষ্টত ফ্ৰান্স চৰকাৰে প্ৰথমবাৰৰ বাবে ১৯ আগষ্টৰ দিনটোক বিশ্ব আলোকচিত্ৰ দিৱস হিচাপে ঘোষণা কৰে। 

## দিৱস উদ্‌যাপন
১৮৩৯ চনৰপৰা সমগ্ৰ বিশ্বই ১৯ আগষ্ট দিনটোত বিশ্ব আলোকচিত্ৰ দিৱস পালন কৰি আহিছে। এই দিৱসটো প্ৰতি বছৰে ডাগুৱেৰে পদ্ধতি আলোকচিত্ৰ আৱিষ্কাৰৰ স্মৃতিত বিশ্ব আলোকচিত্ৰ দিৱস হিচাপে পালন কৰা হয়। ইয়াৰ উপৰি আলোকচিত্ৰক আৰম্ভণিৰ পৰ্যায়ৰপৰা বৰ্তমান পৰ্যায়লৈকে আগুৱাই নিয়াৰ বাবে অক্লান্তভাৱে কাম কৰা প্ৰতিজন লোকক শ্ৰদ্ধাঞ্জলি জনোৱাৰ উদ্দেশ্যৰেও এই দিৱস উদ্‌যাপন কৰা হয়।

## তথ্যসূত্ৰ

শ্ৰেণী:দিৱসসমূহ
শ্ৰেণী:ফটোগ্ৰাফী
গুৱাহাটীস্থিত হিন্দু মন্দিৰৰ তালিকা

গুৱাহাটী চহৰখনত হিন্দু ধৰ্মৰ বহুতো মন্দিৰ আছে, তাৰ ভিতৰত প্ৰসিদ্ধ মন্দিৰসমূহ হ'ল:–

## তথ্যসূত্ৰ

শ্ৰেণী:তালিকাসমূহ
শ্ৰেণী:অসমৰ ধৰ্মীয় স্থান
মাহিকা শৰ্মা

**মাহিকা শৰ্মা** এগৰাকী ভাৰতীয় অভিনেত্ৰী আৰু মডেল। তেওঁ সৌন্দৰ্য প্ৰতিযোগিতাত জয়লাভ কৰি মিছ টিন নৰ্থ-ইষ্ট হিচাপে বাছনি হৈছিল। তেওঁ ভাৰতীয় টেলিভিছন ধাৰাবাহিকতো অভিনয় কৰিছিল। তেওঁ *এফ.আই.আৰ.* ধাৰাবাহিক আৰু বলিউডৰ চলচ্চিত্ৰ *Mr Joe B. Carvalho*-ত অভিনয় কৰিছিল।

## সামাজিক কৰ্ম
শৰ্মাই যৌনকৰ্মীসকলৰ পুনৰ্বাসন কাৰ্যসূচীত সহায় কৰিছিল। তেওঁ অসমৰ সংস্কৃতি আৰু পৰম্পৰা উন্নয়নৰ কাৰ্যতো জড়িত হৈ আছে।

## চলচ্চিত্ৰ তালিকা
**Mr Joe B. Carvalho*
**মৰ্দানী*
**ৰামায়ণ* (২০১২ চনৰ টেলিভিছন ধাৰাবাহিক)
**The Suite Life of Karan & Kabir*
**তু মেৰে অগল বগল হ্যায়*
**এফ.আই.আৰ.* (টেলিভিছন ধাৰাবাহিক)
**চলো দিল্লী*
**[[মন যায় (চলচ্চিত্ৰ)|মন যায়]]* (২০০৮ চনৰ অসমীয়া চলচ্চিত্ৰ)
**স্বৰাজ* (টেলিভিছন ধাৰাবাহিক, *চেল্লাম্মা*ৰ চৰিত্ৰ)

## তথ্যসূত্ৰ

## বাহ্যিক সংযোগ

* 
* 
* 
* 

শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:অসমীয়া চলচ্চিত্ৰৰ অভিনেত্ৰী
বঙ্কিম পুৰস্কাৰ

**বঙ্কিম পুৰস্কাৰ** বা **বঙ্কিম স্মাৰক পুৰস্কাৰ** হ'ল পশ্চিমবঙ্গ চৰকাৰে বাংলা কথাসাহিত্যলৈ আগ বঢে়াৱা অৱদানৰ বাবে‍ প্ৰদান কৰা সৰ্বোচ্চ পুৰস্কাৰ। ১৯৭৫ চনত বিখ্যাত বাঙালী সাহিত্যিক বঙ্কি‍মচন্দ্ৰ চট্টোপাধ্যায়ৰ স্মৃতিত এই বঁটাটো প্ৰতিষ্ঠা কৰা হৈছিল। এই বঁটা প্ৰদানৰ দায়িত্ব ২০০৩ চনৰপৰা তথ্য আৰু সাংস্কৃতিক পৰিক্ৰমা বিভাগৰ অধীনত আছে আৰু পশ্চিমবঙ্গ বাংলা অকাডেমীৰ অধীনলৈ অনা হৈছে। পশ্চিমবঙ্গৰ মুখ্যমন্ত্ৰীয়ে এই বঁটা প্ৰদান কৰে। 
## পুৰস্কাৰ প্ৰাপক
* ১৯৭৫ - প্ৰবোধচন্দ্ৰ সেন - সমালোচনা সাহিত্য (প্ৰবন্ধ)
* ১৯৮২ - গৌৰকিশোৰ ঘোষ - সাগিনা মাহাতো ও অন্যান্য (গল্প)
* ১৯৮৩ - সুনীল গঙ্গোপাধ্যায়  - সেই সময় (উপন্যাস, ২ টি খণ্ড)
* ১৯৮৪ - সুশীল জানা - শ্ৰেষ্ঠ কবিতা (কবিতা)
* ১৯৮৫ - প্ৰফুল্ল ৰায় - *[https://web.archive.org/web/20160304173738/http://discountpandit.com/products/bangalore/books/akasera-nice-manusha-mta4mdi=.html আকাশেৰ নিচে মানুষ ] (উপন্যাস)
* ১৯৮৬ - [[অমিয়ভূষণ মজুমদাৰ]]  - ৰাজনগৰ (উপন্যাস)
* ১৯৮৭ - [[অমলেন্দু চক্ৰবৰ্তী]]  - যাবজ্জীৱন (উপন্যাস)
* ১৯৮৮ - [[শচীন্দ্ৰনাথ বন্দ্যোপাধ্যায়]]  - বন্দৰে বন্দৰে (উপন্যাস)
* ১৯৮৯ - [[ননী ভৌমিক]] - ধুলোমাটি (উপন্যাস)[২২]
* ১৯৯০ - [[দিব্যেন্দু পালিত]] - ঢেউ (কবিতা)
* ১৯৯১ - [[কমলকুমাৰ মজুমদাৰ ]] - গল্পসমগ্ৰ (সম্পূৰ্ণ গল্প) (মৰণোত্তৰ)
* ১৯৯২ - [[অভিজিৎ সেন]] - ৰহু চণ্ডালেৰ হাড়  (উপন্যাস)
* ১৯৯৪ - [[সৈয়দ মুস্তাফা সিৰাজ]] - অলীক মানুষ (উপন্যাস)
* ১৯৯৫ - [[মঞ্জুশ দাশগুপ্ত]], সন্দীপন চট্টোপাধ্যায় - পঞ্চাশটি গল্প (গল্প)
* ১৯৯৬ - [[নবাৰুণ ভট্টাচাৰ্য]] - হাৰবাৰ্ট (উপন্যাস)  (২০০৭ সালে নন্দীগ্ৰামেৰ সহিংসতাৰ বিৰুদ্ধে প্ৰতিবাদে পুৰস্কাৰ ফেৰৎ) 
* ১৯৯৮ - [[অতীন বন্দ্যোপাধ্যায়]]- দুই ভাৰতবৰ্ষ (উপন্যাস)
* ১৯৯৯ - [[বাণী বসু]]- মৈত্ৰেয় জাতক (উপন্যাস)
* ২০০০ - [[নাৰায়ণ সান্যাল]]  - ৰূপমঞ্জৰি (৩ টি খণ্ড) (উপন্যাস)
* ২০০১ - সমীৰ ৰক্ষিত -দুখেৰ আখ্যান (উপন্যাস), অমৰ মিত্ৰ  - অশ্বচৰিত  (উপন্যাস)
* ২০০২  - চিত্ত ঘোষাল - নিৰ্বাচিত গল্প খণ্ড ২ (নিৰ্বাচিত গল্প)
* ২০০২ - [[তপন বন্দ্যোপাধ্যায়]] - নদী মাটি অৰণ্য (উপন্যাস)
* ২০০৪ - [[সাধন চট্টোপাধ্যায়]] - গল্প সংগ্ৰহ (গল্প)
* ২০০৫ - [[নবেন্দু ঘোষ]] - চাঁদ দেখেছিল (উপন্যাস), [[স্বপ্নময় চক্ৰবৰ্তী ]]- অবন্তীনগৰ (উপন্যাস)
* ২০০৬ - [[ঝড়েশ্বৰ চট্টোপাধ্যায় ]] - সহিস (উপন্যাস) 
* ২০০৭ - [[ৰামকুমাৰ মুখোপাধ্যায়]] - ধনপতিৰ সিংহলযাত্ৰা (উপন্যাস) 
* ২০০৮ - [[নলিনী বেৰা]] - মাটিৰ মৃদঙ্গ (উপন্যাস) 
* ২০০৯ - [[সমৰেশ মজুমদাৰ]] - কলিকাতায় নবকুমাৰ ( উপন্যাস)
* ২০১০ - [[অনিল ঘড়াই]] - *অনন্ত দ্ৰাঘীমা'' (ৰবীন্দ্ৰনাথ ঠাকুৰেৰ ৰং ও কাজেৰ ব্যৱহাৰ সম্পৰ্কে অধ্যয়ন), আফসৰ আহমেদ- হীৰে ভিখাৰিনী ও সুন্দৰী ৰমণী কিস্যা (গল্প)
* ২০১১ - ৰবি শংকৰ বল - দোজখনামা (উপন্যাস)
* ২০১২ - কমল চক্ৰবৰ্তী - উপন্যাস সমগ্ৰ (উপন্যাস) 
* ২০১৪ - ৰামনাথ ৰায় - উপন্যাস সমগ্ৰ (উপন্যাস) 
* ২০১৬ - আবুল বাশাৰ
* ২০১৭ - বলৰাম বসাক
* ২০১৮ - সুব্ৰত সেনগুপ্ত
* ২০২২ - হৰ্ষ দত্ত
* ২০২৩ - জয়ন্ত দে
* ২০২৫ - সন্মাত্ৰাণন্দ - নাস্তিক পণ্ডিতেৰ ভিটা (উপন্যাস)
## তথ্যসূত্ৰ

শ্ৰেণী:সাহিত্যৰ বঁটা
অসম সাহিত্য সভাৰ সভাপতিসকলৰ তালিকা

'''অসম সাহিত্য সভাৰ সভাপতিসকলৰ তালিকা:

## তথ্যসূত্ৰ

শ্ৰেণী:তালিকাসমূহ
ভাস্কৰ হাজৰিকা

**ভাস্কৰ হাজৰিকা** ৰাষ্ট্ৰীয় চলচ্চিত্ৰ বঁটা বিজয়ী অসমীয়া চলচ্চিত্ৰ পৰিচালক৷ তেওঁ পৰিচালনা কৰা চলচ্চিত্ৰসমূহ হ'ল – কথানদী (২০২৫), আমিষ (২০১৯), আৰু এমুঠি পুঠি (২০২২) (লেখক হিচাপে)। অন্ধকাৰ আৰু জটিল বিষয়বস্তুৰ সন্ধানৰ বাবে তেওঁৰ চলচ্চিত্ৰসমূহ পৰিচিত। *কথানদী* আৰু *এমুঠি পুঠি* চলচ্চিত্ৰই নিজ নিজ বছৰত শ্ৰেষ্ঠ অসমীয়া বৈশিষ্ট্যপূৰ্ণ ছবিৰ ৰাষ্ট্ৰীয় চলচ্চিত্ৰ বঁটা লাভ কৰে।

## তথ্যসূত্ৰ

## বাহ্যিক সংযোগ
* 

শ্ৰেণী:অসমীয়া ভাষাৰ চলচ্চিত্ৰ পৰিচালক
চক্ৰধৰ ডেকা

**চক্ৰধৰ ডেকা** (৩ ছেপ্টেম্বৰ ১৯৬৩ – ৩০ ডিচেম্বৰ ২০০৭) এগৰাকী ভাৰতীয় চলচ্চিত্ৰ পৰিচালক, প্ৰযোজক, চিত্ৰনাট্যকাৰ, লেখক, উদ্যোগী আৰু অসমৰ এগৰাকী সমাজ কৰ্মী। তেওঁ আছিল ৰাজকুমাৰ ফিল্ম প্ৰডাকচন আৰু ৰাজশ্ৰী থিয়েটাৰৰ প্ৰতিষ্ঠাপক। তেওঁ ৰাজনীতিবিদ নাৰায়ণ ডেকাৰ জ্যেষ্ঠ ভাতৃ৷

## প্ৰাথমিক জীৱন
চক্ৰধৰ ডেকাৰ জন্ম হৈছিল ১৯৬৩ চনৰ ৩ ছেপ্টেম্বৰ তাৰিখে নলবাৰী জিলাৰ  মুকালমুৱাত৷ তেওঁ অসম আন্দোলনৰ অংশ হিচাপে তেওঁ বৰক্ষেত্ৰী আঞ্চলিক ছাত্ৰ সংগঠনৰ উপদেষ্টা হিচাপে কাৰ্যনিৰ্বাহ কৰিছিল৷ তেওঁ অসমৰ ৰাজহুৱা কাম বিভাগৰ অন্তৰ্গত ১(ক) শ্ৰেণীৰ পঞ্জীয়নভুক্ত ঠিকাদাৰো আছিল।

## ফিল্মগ্ৰাফী
২০০০ চনৰ আৰম্ভণিতে ডেকাই চলচ্চিত্ৰ জগতত প্ৰৱেশ কৰে। যতীন বৰা, ৰবি শৰ্মা, আঙুৰলতা ডেকা, আইমী বৰুৱা, জুবিন গাৰ্গ আৰু ছান আদি জনপ্ৰিয় শিল্পীৰ সৈতে কাম কৰিছিল।

## থিয়েটাৰ
২০০৪ চনত চক্ৰধৰ ডেকাই অসমৰ এটা ভ্ৰাম্যমাণ থিয়েটাৰ কোম্পানী "ৰাজশ্ৰী থিয়েটাৰ" প্ৰতিষ্ঠা কৰে। এই থিয়েটাৰখনে আজিলৈকে ৪৮খন নাটক মঞ্চস্থ কৰাৰ লগতে ৰাজ্যৰ কেইবাটাও অঞ্চলত ১০ হাজাৰৰো অধিক শ্ব’ প্ৰদৰ্শন কৰিছে।

২০০৫ চনত থিয়েটাৰখনে হলিউডৰ ক্লাছিক দ্য গডফাদাৰক নাটক হিচাপে ৰূপান্তৰিত কৰে। অভিযোজনখনৰ চিত্ৰনাট্য লিখিছিল পবিত্ৰ কুমাৰ ডেকাই।

২০০৭ চনত প্ৰযোজক ডেকাই লেখক-অভিনেতা চম্পক শৰ্মাৰ সৈতে সহযোগিতা কৰি বলীউডৰ আইকনিক ছবি "শ্বোলে" পুনৰ মঞ্চত সৃষ্টি কৰে।

## সাহিত্য
২০০১ চনত চক্ৰধৰ ডেকাই অসমৰ অৰ্থনৈতিক দিশৰ ওপৰত বিশ্লেষণাত্মক গ্ৰন্থ *ধ্বংসৰ গৰাহত অসম* লিখিছিল। তদুপৰি তেওঁ থিয়েটাৰৰ বাবে কেইবাখনো নাটক লিখিছিল। সেইবোৰ হ'ল – *মৰমৰ বোৱাৰী* (২০০৪), *নুফুলা ফুলৰ সমাধি* (২০০৫), *মা অৰু মাম্মি* (২০০৬) আৰু *সেন্দুৰ* (২০০৭)।

## বঁটা

## চক্ৰধৰ ডেকা সোঁৱৰণী
### চক্ৰধৰ ডেকা সোঁৱৰণী ফুটবল চেম্পিয়নশ্বিপ
ডেকা জীৱনৰ প্ৰাৰম্ভিক পৰ্যায়ত ফুটবলাৰ আছিল। স্থানীয় বিভিন্ন প্ৰতিযোগিতাত ৰেফাৰী হিচাপেও কাৰ্যনিৰ্বাহ কৰিছিল। তেওঁৰ স্মৃতিত এখন ফুটবল প্ৰতিযোগিতাৰ আয়োজন কৰা হয় আৰু প্ৰতি বছৰে দেশৰ বিভিন্ন প্ৰান্তৰ ক্লাবক আমন্ত্ৰণ জনোৱা হয়।

### চক্ৰধৰ ডেকা টি-২০ ক্ৰিকেট প্ৰতিযোগিতা
প্ৰয়াত চক্ৰধৰ ডেকাৰ স্মৃতিত প্ৰতি বছৰে মুকালমুৱাত এখন স্থানীয় ক্ৰিকেট প্ৰতিযোগিতাৰ আয়োজন কৰা হয়।

## তথ্যসূত্ৰ

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া নাট্যকাৰ
সান্ধ্য ভাষা

**সান্ধ্য ভাষা** বা **সন্ধ্যাভাষা** বা **গোপন ভাষা** হৈছে সংস্কৃত শব্দ **' (**', **', **')ৰ অনুবাদ, যাৰ আধুনিক ভাৰতীয় সমতুল্য বাংলা, ওড়িয়া, অসমীয়া, মৈথিলী, হিন্দী, নেপালী, ব্ৰজভাষা আৰু খোড়িবোলী আদিতো আছে। 

ৰ’ডাৰিক বাকনেল আৰু মাৰ্টিন ষ্টুৱাৰ্ট-ফক্সয়ে ১৯৮৬ চনত প্ৰকাশ কৰা *The Twilight Language: Explorations in Buddhist Meditation and Symbolism* গ্ৰন্থত "সন্ধ্যাভাষা"ৰ প্ৰচাৰ কৰিছিল। এই ধাৰণামতে, সন্ধ্যাভাষা হৈছে এটা ভাষা আৰু যোগাযোগ প্ৰণালী, যি তান্ত্ৰিক পৰম্পৰা, বজ্ৰযান বৌদ্ধধৰ্ম আৰু হিন্দুধৰ্মৰ সৈতে জড়িত। ইয়াত দৃশ্যমান, মৌখিক আৰু অ-মৌখিক যোগাযোগো অন্তৰ্ভুক্ত। তান্ত্ৰিক গ্ৰন্থসমূহ সচৰাচৰ সন্ধ্যাভাষাৰ ৰূপত লিখা হয়, যি অনভিজ্ঞ পাঠকৰ বাবে দুৰ্বোধ্য। এই গোপন পৰম্পৰাৰ অংশ হিচাপে, অভিজ্ঞ পথ-প্ৰদৰ্শকৰ অবিহনে গ্ৰন্থসমূহ ব্যৱহাৰ কৰিব নোৱাৰি; সন্ধ্যাভাষাৰ ব্যৱহাৰে অনভিজ্ঞসকলে সহজে এই জ্ঞান লাভ কৰিব নোৱাৰে। 

"সন্ধ্যাভাষা" শব্দবন্ধটো পিছত জুডিথ ছিমাৰ-ব্ৰাউন আদি পশ্চিমৰ বহু লেখকে গ্ৰহণ কৰিছে।

## অৰ্থ
মিৰচিয়া এলিয়াডে (১৯৭০)ৰ মতে, ১৯১৬ চনত হৰপ্ৰসাদ শাস্ত্ৰীয়ে ইয়াক *আলো-আঁধাৰি ভাষা (Twilight language)* বুলি অনুবাদৰ প্ৰস্তাৱ কৰিছিল। কিন্তু ১৯২৮ চনত বিদ্যুশেখৰ শাস্ত্ৰীয়ে এই অনুবাদক অস্বীকাৰ কৰি কৈছিল যে এই শব্দটো *sandhāya*ৰ সংক্ষেপিত ৰূপৰপৰা উদ্ভূত, যাৰ অৰ্থ "উদ্দেশ্য", "মনস্থ" বা "সম্পৰ্কত।" এলিয়াডে উপসংহাৰ কৰিছিল: "সেইবাবে ইয়াত 'সন্ধ্যা ভাষা'ৰ কোনো উল্লেখ নাই।"  তেওঁ কল্পনা কৰিছিল যে লেখকে মূল *sandhā*ক পৰিচিত *sandhyā* ("সন্ধ্যা") বুলি ভুলেৰে পঢ়িছিল। এলিয়াডে এই শব্দৰ অৰ্থ "উদ্দেশ্যমূলক ভাষা" বুলি উল্লেখ কৰে। ষ্টালৰ মতে, "*sandhā* মানে গুপ্ত অৰ্থ, যি পৃষ্ঠতলৰ অৰ্থৰ বিপৰীতে", আৰু তেওঁ *sandhābhāsā*ক "গোপন ভাষা" বুলি অনুবাদ কৰাৰ প্ৰস্তাৱ দিয়ে।

তথাপি, পশ্চিমৰ বহু লেখকে "Twilight language" শব্দবন্ধ ব্যৱহাৰ কৰি আহিছে। উদাহৰণস্বৰূপে, জুডিথ ছিমাৰ-ব্ৰাউনৰ মতে:

## ব্যৱহাৰ

### বজ্ৰযান পৰম্পৰাত
বাকনেল আৰু ষ্টুৱাৰ্ট-ফক্সৰ মতে:

সংখ্যা, সংখ্যাবিজ্ঞান আৰু সংখ্যাৰ আধ্যাত্মিকতা সন্ধ্যাভাষাৰ মুখ্য উপাদান। বিশেষকৈ ৩, ৫ আৰু ৯ সংখ্যা বেছি প্ৰচলিত। বাকনেল আৰু ষ্টুৱাৰ্ট-ফক্সৰ মতে:

### পালি ক্যাননত
যদিও সন্ধ্যাভাষা মূলতঃ গুপ্ত পৰম্পৰাৰ বৈশিষ্ট্য, বাকনেল আৰু ষ্টুৱাৰ্ট-ফক্সে থাই ভিক্ষু বুদ্ধদাসৰ উল্লেখ কৰিছে, যিয়ে বহু বক্তৃতা আৰু প্ৰকাশনাত পালি ক্যাননত প্ৰতীকী ভাষাৰ গুৰুত্ব আলোচনা কৰিছিল।

### সোনপুৰ সাহিত্যত
সোনপুৰ, ওড়িশা আৰু ইয়াৰ সাহিত্য চৰ্যাপদ, মৎস্যেন্দ্ৰনাথ, দাৰীপদ আৰু অন্য নাথসকলৰদ্বাৰা সমৃদ্ধ হৈছিল:

## উৎস

### উদ্ধৃত গ্ৰন্থসমূহ
* 
* 
* 
* 
* 

## অধিক পঢ়ক
*  
*  
*  
*  
* 
* 
* 
* 

শ্ৰেণী:চৰ্যাপদ
শ্ৰেণী:সাহিত্য
ভেগানবাদ

**ভেগানবাদ** () হৈছে পশুজাত সামগ্ৰীৰ ব্যৱহাৰ আৰু পশুৰ উৎসৰ খাদ্য গ্ৰহণৰ পৰা বিৰত থকাৰ প্ৰথা আৰু ইয়াৰ লগত জড়িত দৰ্শন যিয়ে জীৱ-জন্তুৰ পণ্যৰ মৰ্যাদাক নাকচ কৰে। ভেগানিজম চৰ্চা কৰা ব্যক্তিক **পৰ্ণাশনী** (Vegan) হিচাপে জনা যায়। নৈতিক পৰ্ণাশনীয়ে সকলো ধৰণৰ পশুজাত সামগ্ৰী বা পশু জড়িত হৈ থকা কৰ্মৰ ব্যৱহাৰ বাদ দিয়ে, সেয়া কৃষিৰ বাবে শ্ৰম বা খাদ্যৰ বাবে (যেনে-মাংস, মাছ আৰু অন্যান্য পশুৰ সাগৰীয় খাদ্য, কণী, মৌ, আৰু দুগ্ধজাত সামগ্ৰী যেনে-গাখীৰ বা পনীৰ), কাপোৰ আৰু উদ্যোগত (যেনে-চামৰা, উল, নোম, আৰু কিছুমান প্ৰসাধন সামগ্ৰী), মনোৰঞ্জনত (যেনে-চিৰিয়াখানা, বিদেশী পোহনীয়া জন্তু, আৰু চাৰ্কাচ), বা সেৱাসমূহ (যেনে, মাউণ্টেড পুলিচ, কাম কৰা জীৱ-জন্তু, আৰু পশু পৰীক্ষা)। পৰিৱেশ, স্বাস্থ্য বা ধৰ্মৰ বাবে উপকাৰৰ বাবে নিৰামিষ খাদ্য অনুসৰণ কৰা লোকসকলকো নিয়মিতভাৱে পৰ্ণাশনী বুলি কোৱা হয়, বিশেষকৈ অ-পৰ্ণাশনীসকলে।

১৯৪৪ চনত ড'নাল্ড আৰু ড'ৰথী ৱাটছনে "ভেগানিজম" শব্দটোৰ উদ্ভাৱন কৰিছিল। লক্ষ্য আছিল ইয়াক নিৰামিষভোজীৰ পৰা পৃথক কৰা, যিয়ে মাংস খোৱাক নাকচ কৰে কিন্তু পশুজাতীয় অন্যান্য সামগ্ৰী, যেনে-গাখীৰ, দুগ্ধজাত সামগ্ৰী, কণী আৰু অন্যান্য "শোষণৰ সৈতে জড়িত ব্যৱহাৰ"ৰ ব্যৱহাৰ গ্ৰহণ কৰে। ২০১০ চনৰ পৰা ভেগানিজমৰ প্ৰতি আগ্ৰহ যথেষ্ট বৃদ্ধি পায়।.

## ঐতিহাসিক প্ৰেক্ষাপট
নিৰামিষভোজৰ সূচনা খ্ৰীষ্টপূৰ্ব ৩৩০০–১৩০০ চনত ভাৰতীয় উপমহাদেশৰ সিন্ধু উপত্যকাৰ সভ্যতাৰ পৰাই পোৱা যায়, বিশেষকৈ উত্তৰ আৰু পশ্চিম প্ৰাচীন ভাৰতত। প্ৰাথমিক নিৰামিষভোজীসকলৰ ভিতৰত ভাৰতীয় দাৰ্শনিক যেনে পৰ্বনাথ, মহাবীৰ, আচাৰ্য কুণ্ডকুণ্ড, উমাস্বতী, সমন্তভদ্ৰ, আৰু বল্লুবৰৰ লগতে ভাৰতীয় সম্ৰাট চন্দ্ৰগুপ্ত মৌৰ্য আৰু অশোক আদিও আছিল। "পৰ্ণাশনী" শব্দটোৰ পূৰ্বৰ কিন্তু নিৰামিষভোজীৰ বিপৰীতে স্পষ্টভাৱে ভেগানসকলৰ ভিতৰত আল-মা'আৰী আৰু লুইছ গম্পাৰ্টজ আদি অন্তৰ্ভুক্ত।প্ৰাথমিক পৰিচিত ভেগানসকলৰ ভিতৰত এজন আছিল আৰব কবি আল-মা'আৰী, যি তেওঁৰ কবিতা "আই ন' লংগাৰ ষ্টিল ফ্ৰম নেচাৰ"ৰ বাবে বিখ্যাত।তেওঁলোকৰ যুক্তি আছিল স্বাস্থ্য, আত্মাৰ স্থানান্তৰ, পশুৰ কল্যাণ আৰু এই মতবাদৰ ওপৰত ভিত্তি কৰি (যিটো পৰ্ফাইৰীয়ে ‘ডি এবষ্টিনেন্সিয়া এব ইছু এনিমেলিয়াম’ত সমৰ্থন কৰিছিল) যে যদি মানুহে ন্যায়ৰ যোগ্য, তেন্তে জীৱ-জন্তুও ন্যায়ৰ যোগ্য।

## তথ্যসূত্ৰ

শ্ৰেণী:খাদ্য
বৰপেটীয়া উপভাষা

**বৰপেটীয়া উপভাষা** (স্থানীয়: *ব'ৰপেইটা*) হৈছে আধুনিক কামৰূপীয়া উপভাষাৰ এটা আঞ্চলিক উপ-উপভাষা, যি অসমীয়া ভাষাৰ এটা উপভাষা। অসমৰ বৰ্তমানৰ বৰপেটা জিলাৰ নামত নামাঙ্কিত, এই উপভাষাটো কামৰূপীয়াৰ আটাইতকৈ পশ্চিম সীমাৰ উপভাষা। এই উপভাষাৰ ভিতৰতো সমাজভিত্তিক বিভিন্ন বৈচিত্ৰ্য আছে। 

## বৈশিষ্ট্য
* আন বেছিভাগ কামৰূপীয়া উপভাষাত সাতটা স্বৰবৰ্ণৰ প্ৰণালী থাকিলেও বৰপেইটাত আঠটা স্বৰবৰ্ণৰ প্ৰণালী আছে।
* আন বেছিভাগ কামৰূপীয়া উপভাষাই চাৰিটা ক্ৰিয়াৰ ৰূপৰ প্ৰণালী অনুসৰণ কৰে, কিন্তু বৰপেইটাই পাঁচটা ৰূপৰ প্ৰণালী অনুসৰণ কৰে।

## টোকা

## তথ্যসূত্ৰ

*
*

শ্ৰেণী:অসমৰ ভাষা আৰু লিপি
ভয়েচ অফ আমেৰিকা

**ভয়েচ অফ আমেৰিকা** (, সংক্ষিপ্ত ৰূপ : ভিঅ'এ ) হৈছে আমেৰিকা যুক্তৰাষ্ট্ৰৰ চৰকাৰী আন্তৰ্জাতিক ৰেডিঅ' আৰু টেলিভিছন সম্প্ৰচাৰ সেৱা। এই সেৱা বিশ্বৰ অন্যান্য সম্প্ৰচাৰ সেৱা যেনে বিবিচি ৱৰ্ল্ড চাৰ্ভিচ, ডয়চে ভেলে, ৰেডিঅ’ নেদাৰলেণ্ড, ৰেডিঅ’ ফ্ৰান্স ইণ্টাৰনেশ্যনেল, ভইচ অফ ৰাছিয়া আৰু ৰেডিঅ’ কানাডা (যিটো কানাডা ব্ৰডকাষ্টিং কৰ্প’ৰেশ্যনৰ মালিকানাধীন) ইণ্টাৰনেশ্যনেলৰ দৰে‍ একে।
## বিভিন্ন ভাষাত ভয়েচ অফ আমেৰিকা
ভিঅ'এ-এ বিভিন্ন ভাষাত অনুষ্ঠান সম্প্ৰচাৰ কৰে:
### ভিঅ'এ বাংলা
ভিঅ'এ বাংলা হৈছে ভয়েচ অফ আমেৰিকাৰ বাংলা বিভাগ। ভিঅ'এ-এ আমেৰিকাত নিউজ চেনেল প্ৰচাৰ কৰে। ইয়াৰ কাৰ্যসূচীসমূহ তেওঁলোকৰ ৱেবছাইটত অনলাইনতো উপলব্ধ। ইয়াৰ এটা টিভি অনুষ্ঠান আছে; তাৰ নাম ৱাশ্বিংটন বাৰ্তা। ইয়াৰ ৰেডিঅ’ অনুষ্ঠানৰ নাম হেল্ল’, ৱাশ্বিংটন আৰু সাক্ষাৎকাৰ। এই কাৰ্যসূচীসমূহ ৱাশ্বিংটন ডি চিৰপৰা সম্প্ৰচাৰ কৰা হয়। ২০২১ চনৰ ১৭ জুলাইৰপৰা ইয়াৰ এফ এম, শ্বৰ্টৱেভ (ৰেডিঅ’) বিভাগ বন্ধ কৰা হৈছে।

ভিঅ'এ বাংলা বিভাগৰ কৰ্মচাৰীসকল হৈছে‍:
* ইকবাল বাহাৰ চৌধুৰী, বাংলা সেৱাৰ মুৰব্বী (প্ৰাক্তন)। 
* ৰকেয়া হাইদৰ, মুৰব্বী, বাংলা বিভাগ। 
* সৰকাৰ কবিৰুদ্দিন, পৰিচালন সম্পাদক
* তাহিৰা কিব্ৰিয়া, সম্প্ৰচাৰক
* আনীছ আহমেদ, সম্প্ৰচাৰক
* অসীম পি চক্ৰৱৰ্তী, সম্প্ৰচাৰক
* শমিম চৌধুৰী, সম্প্ৰচাৰক
* ডেল’ৰিছ এ ডেভিছ, প্ৰযোজক
* মছুমা খাতুন, সম্প্ৰচাৰক
* ডিলাৰা হাচেম, সম্প্ৰচাৰক
* আহছানুল হক, সম্প্ৰচাৰক
* শ্বাগুফতা নাছৰিন কুইন, সম্প্ৰচাৰক
* জৌৰ চৈয়দ ৰহমান, সম্প্ৰচাৰক
* সৰকাৰ কবিৰুদ্দিন, সম্প্ৰচাৰক
* নাছৰিন হুদা বিথি, ঢাকা প্ৰতিনিধি
* মোৱাজেম হোছেইন ছাকিল, চট্টগ্ৰামৰ প্ৰতিনিধি

"'ভিঅ'এৰ ৱেবছাইট'"
* ভইচ আমেৰিকা বাংলাৰ ৱেবছাইটৰ ৰেডিঅ' আৰু টিভি সম্প্ৰচাৰ।
* ভইচ অফ আমেৰিকাৰ ৱেবছাইট।

## বৰ্তমানৰ ভাষা
ভইচ অফ আমেৰিকাৰ ৱেবছাইটটোৱে ২০১৪ চনলৈকে ইংৰাজী ভাষাত পাঁচটা সম্প্ৰচাৰ কৰিছিল (বিশ্বব্যাপী, বিশেষ ইংৰাজী, কম্বোডিয়া, জিম্বাবুৱে, আৰু তিব্বত)। তদুপৰি ভিঅ’এ ৱেবছাইটত ৪৬টা বিদেশী ভাষাত সংস্কৰণ আছে। ৰেডিঅ’ অনুষ্ঠানবোৰত তৰা চিহ্নৰে চিহ্নিত কৰা হয়; টিভিৰ অনুষ্ঠানবোৰত + চিহ্নৰে চিহ্নিত কৰা হয়। 

* আফান অৰোমো *
* আলবেনিয়ান * +
*আমহাৰিক*
* আৰ্মেনিয়ান +
* আজাৰবাইজানী +
*বংবাৰা*
* বাংলা * +
*বছনিয়ান +
* বাৰ্মিজ * +
* কেণ্টোনিজ * +
* মেণ্ডেৰিন * +
* দাৰী পাৰ্চী * +
* ফিলিপিন *
* ফৰাচী * +
* জৰ্জিয়ান *
* হাইটি ক্ৰিয়েল *
* হাউছা *
* ইণ্ডোনেছিয়ান * +
* খেমেৰ * +
* কিনেৰৱাণ্ডা *
* কিৰুণ্ডি *
* কোৰিয়ান *
* কুৰ্দি *
* অনা *
* লিংগালা *
* মেচিডোনিয়া +
* নেদেবেলে*
* পাষ্টো +
* পাৰ্চী * +
* পৰ্তুগীজ *
* ৰোহিংগীয়া *
* ৰাছিয়ান +
* সাংগো *
* ছাৰ্বিয়ান +
* শুনা*
* সোমালি *
* স্পেনিছ * +
* শ্বাহিলি *
* থাই *
* তিব্বতী * +
* tigrina *
* তুৰ্কী +
* ইউক্ৰেইনীয় +
* উৰ্দু * +
* উজবেক * +
* ভিয়েটনামী * +
* উলফ
* ইংৰাজী * +

## তথ্য সংগ্ৰহ
অমূলক ভীতিৰ তালিকা

অমূলক ভীতি বা ফ’বিয়া বা অস্বাভাৱিক ভয়ক যিকোনো বস্তু বা ঠাইৰ প্ৰতি থকা স্থায়ী/দীৰ্ঘদিনীয়া ভয় বুলি বৰ্ণনা কৰা হয়। যাৰ ফলত ভুক্তভোগীয়ে ইয়াক সঁচা হ’ব বুলি ভাবি বহুদিন ইয়াৰপৰা আঁতৰি থাকে বা মানসিক চাপত থাকে আৰু চিন্তাৰ বিষয় এয়া যে, কেতিয়াবা সেয়া মাৰাত্মক হৈ উঠে। ভয় হৈছে মনৰ অৱচেতন স্তৰৰ এক বিশেষ মানসিক অৱস্থা, যাৰ নিৰ্দিষ্ট সীমা থাকে কিন্তু যেতিয়া ভয়ে সেই নিৰ্দিষ্ট সীমা অতিক্ৰম কৰে তেতিয়া ইয়াক ফ’বিয়া/ভীতিৰোগ/ভয় বেমাৰ বুলি কোৱা হয়। আমাৰ অতি‍ চিনাকি কিছুমান ভয় হ’ল আন্ধাৰৰ প্ৰতি ভয়, কিছুমান বিশেষ জীৱ-জন্তুৰ প্ৰতি ভয় (পঁইতাচোৰ, সাপ, কেঁচু ইত্যাদি‍), অলৌকিকতাৰ প্ৰতি ভয়, কিছুমান ঠাইৰ প্ৰতি ভয় ইত্যাদি। 

তলত বিভিন্ন ধৰণৰ ফ’বিয়াৰ তালিকা দিয়া হ’ল। বিভিন্ন ৱেবছাইটত বহুতো ফ’বিয়াৰ কথা উল্লেখ কৰা হৈছে। কিছুমান মনস্তাত্ত্বিক ছাইট আছে যিবোৰত অমূলক ভীতিসমূহক শ্ৰেণী অনুসৰি সংগঠিত কৰা হৈছে, কিছুমানত প্ৰত্যেককে‍ বিশদভাৱে বৰ্ণনা কৰা হৈছে। ইয়াত সেইবোৰৰ বিতং বৰ্ণনা নকৰি‍ মাত্ৰ নাম তালিকা দিয়া হ'ল -
## মনস্তাত্ত্বিক অমূলক ভীতি
### A

### B

### C

### D

### E

### F

### G

### H

### I

### K

### L

### M

### N

### O

### P

### R

### S

### T

### V

### Z

## সাংস্কৃতিক পক্ষপাতিত্ব আৰু বৈষম্য

## চিকিৎসাজনিত অৱস্থা

## সাংস্কৃতিক পৰিঘটনা

## প্ৰাকৃতিক বিজ্ঞানত অমূলক ভীতি

## তথ্যসূত্ৰ
ৰাগ ললিত

**ললিত** (ইংৰাজীত *Lalat* নামেৰেও জনা যায়) হৈছে হিন্দুস্থানী শাস্ত্ৰীয় সংগীতৰ এটা প্ৰমুখ ৰাগ। ইয়াক সাধাৰণতে শান্ত আৰু ভক্তিমূলক বুলি বৰ্ণনা কৰা হয় আৰু ইয়াক দিনৰ প্ৰভাতৰ সময়ত পৰিবেশন কৰা হয়।

ললিতৰ স্বৰ (ভাৰতীয় সংগীতৰ স্কেলৰ নোট)বোৰে কোমল দ্বিতীয় (ৰে) আৰু কোমল ষষ্ঠ (ধ Dryer) তীব্ৰতা দিয়ে, আৰু ইয়াত স্বাভাৱিক আৰু তীক্ষ্ণ চতুৰ্থ (মা) অন্তৰ্ভুক্ত কৰে, কিন্তু সাধাৰণতে ব্যৱহৃত নিখুঁত পঞ্চম (পা) বাদ দিয়ে। লেখক পিটাৰ লাভেজলীয়ে কৈছিল যে এই ৰাগৰ স্কেলৰ বাবে পশ্চিমীয়া শাস্ত্ৰীয় সংগীতজ্ঞসকলৰ বাবে ইয়াক বজোৱাটো কঠিন। জৈৰাজভয়ে যুক্তি দিছিল যে দুয়োটা মাৰ ব্যৱহাৰ এটা স্পষ্ট ক্ৰমাটিকিজম, কিন্তু এটা মা নোট ক্ৰমান্বয়ে হ্ৰাস হৈ আহি পা হয়। ১৬ শতিকাত ভিন্ন স্কেলৰ সৈতে ললিত চিনাক্ত কৰা হৈছিল, আৰু তাৰ আগতে ললিতা নামৰ এটা ৰাগ আছিল।

ললিতৰ পকড় - চলন: ৰে♭, মা-মা#-মা গা মা, মা#নি, সা

উপৰৰ পৰা দেখা যায়, এই ৰাগত কোমল আৰু তীক্ষ্ণ মা দুয়োটা ব্যৱহাৰ কৰা হয় আৰু এই কাৰণে এই ৰাগ আন ৰাগৰ পৰা সুকীয়া। মা-মা# আৰু নিৰ মাজত স্থাপিত কাছপৰ (cusp) ওপৰত ইচ্ছাকৃতভাৱে দোদুল্যমানতা সাধাৰণতে শুনা যায়।

গোৱালিয়ৰ পৰম্পৰাৰ গায়নত, আৰু বহুতো ধ্ৰুপদীয় (ধ্ৰুপদ গায়কসকলৰ বাবে ব্যৱহৃত কথিত শব্দ)ৰ মাজত, ললিতক শুদ্ধ ধৈৱত (স্বাভাৱিক ষষ্ঠ)ৰ সৈতে গোৱা হয়, আৰু ইয়াৰ চলন (চলাৰ ধৰণ) সামান্য ভিন্ন।

আৰোহণ: নি ৰে গা মা ধ নি সা'

অৱৰোহণ: সা' নি ধ, মা ধ মা মা, গা মা গা ৰে সা;

জাতি: ষড়ৱ - ষড়ৱ বক্ৰ

বজোৱাৰ সময়: ৰাতিৰ চতুৰ্থ প্ৰহৰ (ৰাতি ৩টাৰ পৰা পুৱা ৬টা)

বাদী: শুদ্ধ মধ্যম

সম্বাদী: ষড়জ

## চলচ্চিত্ৰৰ গীত

### ভাষা: [[Hindi language|হিন্দী]]

## হিন্দুস্থানী শাস্ত্ৰীয় সংগীতৰ সংৰচনা (বন্দিশ) ৰাগ ললিতত নিৰ্মিত

## ৰাগমালা চিত্ৰকলা

File:Lalit Ragini (6124559823).jpg|চিৰকা ১৬৬০
File:Lalit Ragini of the Bhairava Raga by Chetan Das.JPG|আমেৰ, ৰাজস্থান, ১৭৪৬
File:Lalit Raga- Kishna leaves a gopi's bed (6125096424).jpg|১৭১০
File:MET DP152289.jpg|মধ্য প্ৰদেশ, মালৱা চিৰকা ১৬৮০-৯০


## উল্লেখ

## বাহিৰা সংযোগ
* ললিত ৰাগৰ বিষয়ে অধিক তথ্য

শ্ৰেণী:সংগীত
তেজপুৰ গৌৰৱযাত্ৰা

**তেজপুৰ গৌৰৱযাত্ৰা** () হৈছে ভাৰতৰ অসম ৰাজ্যৰ এখন চহৰ তেজপুৰত অনুষ্ঠিত হোৱা বাৰ্ষিক এলজিবিটিকিউআইএ+ প্ৰাইড মাৰ্চ বা গৌৰৱযাত্ৰা। উত্তৰ-পূব ভাৰতৰ এখন সৰু চহৰত প্ৰথম সংগঠিত গৌৰৱযাত্ৰাৰ ভিতৰত অন্যতম এই আয়োজনৰ লক্ষ্য হৈছে এলজিবিটিকিউআইএ+ সম্প্ৰদায়ৰ বাবে অন্তৰ্ভুক্তি, দৃশ্যমানতা, আৰু অধিকাৰৰ প্ৰসাৰ। এই অনুষ্ঠানটো মূলতঃ অসমৰ প্ৰথমটো পঞ্জীয়নভুক্ত এলজিবিটিকিউআইএ+ সংগঠন *শব্দ – ডাইলগ ডিগনিটি মুভমেণ্ট ফাউণ্ডেশ্যন*ৰ উদ্যোগত পৰিচালিত। 

## ইতিহাস
২০২২ চনৰ ২৩ ছেপ্টেম্বৰত অনুষ্ঠিত হোৱা তেজপুৰৰ প্ৰথমটো গৌৰৱযাত্ৰাত প্ৰায় ২৫০ জন অংশগ্ৰহণকাৰীয়ে তেজপুৰ চহৰৰ চাৰ্চ ফিল্ডত সমবেত হৈছিল, গণেশ ঘাট আৰু চিত্ৰলেখা উদ্যানৰ কাষেদি যাত্ৰা কৰি এই সমদলটো আৰম্ভণিৰ স্থানলৈ উভতি আহিছিল। এই প্ৰথমটো পদযাত্ৰাৰ বিষয়-বস্তু আছিল- শৈক্ষিক প্ৰতিষ্ঠানত লিংগ নিৰপেক্ষ ইউনিফৰ্ম বা পছন্দৰ ইউনিফৰ্মৰ দাবী।

## পৰৱৰ্তী সংস্কৰণসমূহ
২০২৪ চনৰ ছেপ্টেম্বৰ মাহত তেজপুৰত তৃতীয়টো গৌৰৱযাত্ৰাৰ বাবে অংশগ্ৰহণকাৰিসকলে পদযাত্ৰা অনুষ্ঠিত কৰিছিল। এই পদযাত্ৰাত সমগ্ৰ অসমৰ কুইয়াৰ ব্যক্তি আৰু সমৰ্থক সহ প্ৰায় ১৩০ জন অংশগ্ৰহণকাৰী আছিল। এই অনুষ্ঠান উচ্চতম ন্যায়ালয়ৰ নৱতেজ সিং জোহৰ ৰায় (২০১৮)ৰ বৰ্ষপূৰ্তিৰ স্মৃতিত অনুষ্ঠিত হয়, য’ত সন্মতিসূচক সমলিংগ সম্পৰ্কক অপৰাধমুক্ত কৰা হয়। এই বৰ্ষত অনুষ্ঠানটোৰ বিষয়-বস্তু আছিল- শৈক্ষিক পাঠ্যক্ৰমত লিংগ আৰু যৌনতা বিষয়ৰ অন্তৰ্ভুক্তি। ইয়াৰ জৰিয়তে বিদ্যালয় আৰু মহাবিদ্যালয়ত অন্তৰ্ভুক্ত আৰু সহানুভূতিশীল শিক্ষণ পৰিৱেশৰ ওপৰত গুৰুত্ব আৰোপ কৰা হৈছিল।

## আয়োজকসকল
এই গৌৰৱযাত্ৰাৰ সমন্বয় কৰিছে ২০২১ চনত প্ৰতিষ্ঠা হোৱা আৰু কোম্পানী আইনৰ ধাৰা ৮ৰ অধীনত পঞ্জীয়নভুক্ত *শব্দ – ডাইলগ ডিগনিটি মুভমেণ্ট ফাউণ্ডেশ্যন*-এ। ই অসমৰ প্ৰথম স্বীকৃতিপ্ৰাপ্ত LGBTQIA+ সংগঠন। এই সংগঠনে কুইয়াৰ ব্যক্তিৰ মৰ্যাদা, আলোচনা, আৰু সৰ্বাংগীণতাৰ বাবে কাম কৰে।

## তাৎপৰ্য্য
মেট্ৰ’কেন্দ্ৰিক গৌৰৱ সংস্কৃতিৰ বাহিৰলৈ গৈ তেজপুৰৰ দৰে অসমৰ সৰু চহৰত LGBTQIA+ দৃশ্যমানতা আৰু সক্ৰিয়তাক উদ্ভাসিত কৰাৰ বাবে তেজপুৰ কুইয়াৰ প্ৰাইড তাৎপৰ্যপূৰ্ণ বুলি বিবেচিত হৈছে। ইয়াত এনেধৰণৰ বিষয়সমূহৰ ওপৰত আলোকপাত কৰা হৈছে:

*শিক্ষানুষ্ঠানত লিংগ নিৰপেক্ষ ইউনিফৰ্ম। 
*পাঠ্যক্ৰমত লিংগ, যৌনতা, সন্মতি, মানসিক স্বাস্থ্যৰ অন্তৰ্ভুক্তি। 
*সৰ্বলিংগ শৌচাগাৰৰ দৰে আন্তঃগাঁথনিৰ সংস্কাৰ (২০২২ চনত তেজপুৰ বিশ্ববিদ্যালয়ত প্ৰৱৰ্তন)।

## লগতে চাওক
* ভাৰতত এলজিবিটি অধিকাৰ
* ভাৰতত প্ৰাইড পেৰেড
* নৱতেজ সিং জোহৰ বনাম ভাৰতীয় সংঘ
* কুইয়াৰ প্ৰাইড গুৱাহাটী

## তথ্যসূত্ৰ


শ্ৰেণী:এলজিবিটি
শ্ৰেণী:আন্দোলন
শ্ৰেণী:তেজপুৰ
নাগসেনা

**নাগসেনা** খ্ৰীষ্টপূৰ্ব ১৫০ চনৰ আশে-পাশে বাস কৰা এজন সৰ্বস্তিবাদী বৌদ্ধ সন্ন্যাসী আছিল। উত্তৰ-পশ্চিম ভাৰতৰ ভাৰত-গ্ৰীক ৰজা প্ৰথম মেনান্দৰে (পালি: মিলিণ্ডা) বৌদ্ধ ধৰ্মৰ বিষয়ে তেওঁ কৰা প্ৰশ্নৰ উত্তৰ মিলিন্দপাখা আৰু সংস্কৃত নাগসেনাভিক্ষুত্ৰত লিপিবদ্ধ কৰা হৈছে। পালিৰ বিৱৰণী অনুসৰি তেওঁ হিমালয়ৰ ব্ৰাহ্মণ পৰিয়ালত জন্মগ্ৰহণ কৰিছিল আৰু কম বয়সতে বেদত সুপণ্ডিত হৈ উঠিছিল। কিন্তু পিছলৈ তেওঁ বৌদ্ধ ধৰ্ম গ্ৰহণ কৰে।
## মিলিণ্ডা পানহা
প্ৰথম গ্ৰন্থসমূহত প্ৰতিষ্ঠিত প্ৰশ্নোত্তৰৰ আৰ্হি অনুসৰণ কৰি পিছলৈ আন অসংখ্য লেখকে এই মূল গ্ৰন্থ সম্প্ৰসাৰণ কৰিছিল বুলি প্ৰায় সৰ্বজনীনভাৱে মান্যতা পাইছে। বৰ্তমানৰ সংস্কৰণটো অতি দীঘলীয়া, আৰু পিছৰ খণ্ডসমূহত অসামঞ্জস্যপূৰ্ণ লেখকৰ চিন আছে। নাগসেনাৰ লেখকত্ব শেষ হোৱা বুলি ক’ব পৰা কোনো একমত বিন্দু নাই (আৰু আন হাতৰ কাম আৰম্ভ হয়), মঠৰ পণ্ডিতসকলেও এইটোক সহজাতভাৱে গুৰুত্বপূৰ্ণ পাৰ্থক্য হিচাপে গ্ৰহণ কৰা নাই। 

গ্ৰন্থখনত উল্লেখ আছে যে, নাগসেনাই পাতলিপুত্ত (বৰ্তমান পাটনা)ৰ ওচৰত গ্ৰীক বৌদ্ধ সন্ন্যাসী ধম্মাৰাক্ষিতৰ অধীনত ত্ৰিপিটক শিকিছিল। তেওঁ জ্ঞানলাভতো উপনীত হৈ তেওঁৰ পৰিচালনত আৰ্হত (পথ-প্ৰদৰ্শক) হৈ পৰিল। 

গ্ৰন্থখনত উল্লেখ কৰা আন ব্যক্তিসকল হ’ল নাগসেনাৰ পিতৃ সোণুত্তৰা, তেওঁৰ গুৰু ৰোহনা, ভাট্টনিয়াৰ আছাগুত্ত আৰু সাগলাৰ ওচৰৰ সাংখেয়্যাৰ আয়ুপাল নামৰ আন এজন শিক্ষক।
## থাই পৰম্পৰা
নাগসেনাই থাইলেণ্ডলৈ বুদ্ধৰ প্ৰথম প্ৰতিনিধি হিচাপে পান্না বুদ্ধ আনিছিল বুলি এটা পৰম্পৰাত উল্লেখ আছে। এই কিংবদন্তি অনুসৰি ভাৰতত খ্ৰীষ্টপূৰ্ব ৪৩ চনত পাতালিপুত্ত নগৰত নাগসেনাই পান্না বুদ্ধৰ সৃষ্টি কৰিলেহেঁতেন। 

মিলিন্দা পানহা আৰু এই কিংবদন্তিৰ বাহিৰে আন উৎসৰ যোগেদি নাগসেনাৰ বিষয়ে জনা নাযায়। 
## চিত্ৰণ

মহাযান বৌদ্ধ ধৰ্মৰ ওঠৰজন অৰ্হতৰ ভিতৰত নাগসেন অন্যতম। পৰম্পৰাগত বস্ত্ৰ চিত্ৰণত তেওঁৰ সোঁহাতত খাখৰা আৰু বাঁওহাতে ফুলদানি; ক্লিভলেণ্ড মিউজিয়াম অৱ আৰ্ট সংগ্ৰহৰ এটা থাংকাত এটা উৎকৃষ্ট উদাহৰণ দেখা যায়। "এই চিত্ৰখন [চিত্ৰৰ সৈতে মিল আছে] অৰ্হত নাগসেনাৰ, যিটো ১৪৩৫ চনৰ জীৱৰামাৰ স্কেচবুকত দেখুওৱা হৈছে" যিয়ে এটা ফুলদানিও লৈ আছে। 

ছিংগাপুৰৰ এছিয়ান সভ্যতা সংগ্ৰহালয়ৰ সংগ্ৰহতো একেধৰণৰ চিত্ৰণ দেখা যায়, (কিয়ানলং যুগ, ১৮C: ৰেচমৰ এপ্লিকেচনৰ সৈতে থাংকা। )

অধিক আধুনিক মূৰ্তিবোৰত প্ৰায়ে দেখা যায় যে এজন টান, বৃদ্ধ সন্ন্যাসীয়ে শ্ৰৱণ ক্ষমতাৰ বিশুদ্ধকৰণৰ প্ৰতীক হিচাপে লাঠিৰে কাণখন খোঁচ মাৰিছে। বৌদ্ধ ধৰ্মৰ অনুগামী এজনে গুজৱ আৰু অন্যান্য আজেবাজে কথা শুনা এৰাই চলিব লাগে যাতে সত্য শুনিবলৈ সদায় সাজু থাকে।

## তথ্যসূত্ৰ

শ্ৰেণী:বৌদ্ধ ধৰ্ম
শ্ৰেণী:দাৰ্শনিক
বদৰায়ণ

**বদৰায়ণ** আছিল এজন ভাৰতীয় দাৰ্শনিক আৰু ঋষি যি ব্ৰহ্মসূত্ৰৰ সুখ্যাত ৰচক আছিল। ব্ৰহ্মসূত্ৰসমূহ হিন্দু দাৰ্শনিক বেদান্ত বিদ্যালয়ৰ উৎস গ্ৰন্থ আৰু উপনিষদ আৰু ভাগৱত গীতাৰ লগতে প্ৰস্থানত্ৰয়ীৰ তিনিখন গ্ৰন্থৰ ভিতৰত অন্যতম। তেওঁৰ জীৱনকালৰ অনুমান সম্বন্ধে বিভিন্ন মত দেখা যায়, খ্ৰীষ্টপূৰ্ব প্ৰায় পঞ্চম শতিকাৰপৰা খ্ৰীষ্টীয় তৃতীয় বা চতুৰ্থ শতিকালৈকে।

তেওঁৰ ব্ৰহ্মসূত্ৰৰ গ্ৰন্থ খ্ৰীষ্টপূৰ্ব ৫০০ চনৰপৰা খ্ৰীষ্টপূৰ্ব ৪৫০ চনলৈকে বিভিন্ন ধৰণে উল্লেখ কৰা হৈছে। বদৰায়ণৰ ব্ৰহ্মসূত্ৰ, যাক বেদান্ত সূত্ৰ বুলিও কোৱা হয়, বৰ্তমানৰ ৰূপত ৪০০–৪৫০ খ্ৰীষ্টাব্দৰ আশে-পাশে সংকলন কৰা হৈছিল, কিন্তু "সূত্ৰৰ বৃহৎ অংশ নিশ্চয় তাৰ বহু আগতেই আছিল।" 

বদৰায়ণক বেদান্ত ব্যৱস্থাৰ মূল গ্ৰন্থ বেদান্তসূত্ৰ অৰ্থাৎ ব্ৰহ্মসূত্ৰ ৰচনা কৰা বুলি গণ্য কৰা হয়। এইদৰে তেওঁক বেদান্ত দৰ্শন ব্যৱস্থাৰ প্ৰতিষ্ঠাপক বুলিও গণ্য কৰা হয়। 
## তথ্যসূত্ৰ

শ্ৰেণী:ভাৰতীয় দাৰ্শনিক
শ্ৰেণী:ঋষি
ৰাগ হিন্দোল

**হিন্দোল** হৈছে কল্যাণ ঠাটৰ পৰা উৎপন্ন এটা হিন্দুস্তানী শাস্ত্ৰীয় *[[ৰাগ]]*।

ভাৰতীয় শাস্ত্ৰীয় গায়ক পণ্ডিত যশৰাজৰ মতে, হিন্দোল হৈছে বসন্ত ঋতুৰ লগত জড়িত এটা প্ৰাচীন ৰাগ আৰু ইয়াক দিনৰ প্ৰথম ভাগত গোৱা হয়।

## উৎপত্তি
এই ৰাগটো কল্যাণ ঠাটৰ পৰা উৎপন্ন হৈছে। ই বসন্ত ঋতুৰ লগত জড়িত এটা প্ৰাচীন *ৰাগ*।

## কাৰিকৰী বিৱৰণ

### আৰোহণ
আৰোহণত ৭টা স্বৰ আছে।

সা গা মা# ধা নি ধা সা।

### অৱৰোহণ
অৱৰোহণত পাঁচটা স্বৰ আছে।

সা নি ধা মা# গা সা।

ৰে আৰু পা ব্যৱহাৰ কৰা নহয়। একমাত্ৰ *তীব্ৰ* স্বৰ ব্যৱহাৰ কৰা হয় মা (এইখিনিতে মা# হিচাপে প্ৰতিনিধিত্ব কৰা হৈছে)। আন সকলো *স্বৰ* *শুদ্ধ*।

### পকড়
সা গা মা# ধা নি ধা মা# গা সা।

*[[Vadi (music)|বাদী]] স্বৰ* হৈছে ধা, আৰু *[[samvadi|সমবাদী]]* হৈছে গা।

### জাতি
ঔড়ব – ঔড়ব

## সময় (সময়)
এই ৰাগটো দিনৰ প্ৰথম ভাগত *বীণা*, *চেতাৰ*, *চেহনাই*, বাঁহী ইত্যাদি বাদ্যত গাব বা বজাব লাগে।

## অধিক তথ্য
এই ৰাগৰ কেন্দ্ৰত আছে তীব্ৰ মধ্যম, আৰু সেই স্বৰৰ চাৰিওফালে ঘূৰি থাকে, ধা বা গাত বিশ্ৰাম লয়। হিন্দোলৰ এটা প্ৰমুখ গতি হৈছে গমক, মা# আৰু ধা ব্যৱহাৰ কৰি গধুৰ আৰু শক্তিশালী দোলন। ইয়াৰ গাঁথনি আৰু বাক্যবন্ধ হৈছে দোলনাৰ অনুকৰণ, সেয়েহে হিন্দোল নাম (হিন্দোলৰ অৰ্থ দোলনা)। অৱৰোহণত নি অতি দুৰ্বল, আৰু বেছিভাগ ৰচনাত ইয়াক তিৰ্যকভাৱে ব্যৱহাৰ কৰা হয় বা প্ৰায়ে সম্পূৰ্ণভাৱে এৰাই চলা হয়। খেয়াল বা ধামাৰৰ দৰে বেছিভাগ নিখুঁত শাস্ত্ৰীয় সংগীত ধাৰাৰ ৰচনা এই ৰাগত কৰা হয়।

## তথ্যসূত্ৰ

## উৎস
* Sound of India, The Best Reference Site for Indian Classical Music
* The Raga Guide – Hindol

শ্ৰেণী:সংগীত
ৰাগ জৌনপুৰী

**ৰাগ জৌনপুৰী** হৈছে আশাৱৰী ঠাটৰ এটি ৰাগ যি হিন্দুস্তানী শাস্ত্ৰীয় সংগীতত ব্যৱহৃত হয়। ওমকাৰনাথ ঠাকুৰৰ দৰে কিছুমান সংগীতজ্ঞই ইয়াক শুদ্ধ ঋষভ আশাৱৰীৰ পৰা পৃথক কৰিব নোৱাৰে বুলি বিবেচনা কৰে। ইয়াৰ আকৰ্ষণীয় স্বৰসমূহে ইয়াক কৰ্ণাটক সংগীততো এটি জনপ্ৰিয় ৰাগ কৰি তুলিছে আৰু দক্ষিণ ভাৰতত জৌনপুৰীত বহুতো ৰচনা নিবন্ধ কৰা হৈছে।

ৰাগৰ নামটোৱে ইয়াক এই নামৰ ঠাইসমূহৰ লগত জড়িত কৰিব পাৰে, যেনে গুজৰাটৰ জৱনপুৰ, সৌৰাষ্ট্ৰ অঞ্চলৰ ওচৰত আৰু উত্তৰ উত্তৰ প্ৰদেশৰ জৌনপুৰ।

## ইতিহাস
জৌনপুৰী জৌনপুৰৰ চুলতান হুছেইন শ্বাৰ্কীয়ে সৃষ্টি কৰিছিল।

## গঠন
পকড় হৈছে "m P n d P, m P g, R m P"

ইয়াক সাধাৰণতে পুৱা (৯-১২টা) পৰিবেশন কৰা হয়।

## কৰ্ণাটক সংগীতত

### গঠন আৰু লক্ষণ
*  : 
*  : 
(এই স্কেলত ব্যৱহৃত স্বৰসমূহ হৈছে *ষড়জম, চতুৰ্শুতি ঋষভম, সাধাৰণ গান্ধাৰম, শুদ্ধ মধ্যমম, পঞ্চমম, কৈশিক নিষাধম আৰু শুদ্ধ ধৈৱতম*)

কৰ্ণাটক সংগীতত, *জোনপুৰী*ক ২০তম *[[মেলকৰ্তা]]* ৰাগ *[[নটভৈৰৱী]]*ৰ এটা *জন্য* ৰাগ হিচাপে বিবেচনা কৰা হয়।

### জনপ্ৰিয় ৰচনাসমূহ
*জৌনপুৰী*য়ে এনে গীতসমূহৰ বাবে উপযুক্ত যি বালটিক বা এক নিৰ্দিষ্ট গৌৰৱপূৰ্ণ মাহাত্ম্য বা ভীতি প্ৰকাশ কৰিবলৈ চেষ্টা কৰে।

### কৃতিসমূহ

## গান

### হিন্দী

## টোকা

## তথ্যসূত্ৰ


শ্ৰেণী:সংগীত
আমিনগাঁও

**আমিনগাঁও** (IPA: ˈɑ:mɪnˌgɑ̃ʊ) উত্তৰ গুৱাহাটী, অসমৰ এটা অঞ্চল।

## ভূগোল
আমিনগাঁও -ত অৱস্থিত, যাৰ গড় উচ্চতা সমুদ্ৰ পৃষ্ঠৰপৰা ।

ইয়াৰ উত্তৰ আৰু পশ্চিমত আছে আগায়াঠুৰী পাহাৰ, দক্ষিণত ব্ৰহ্মপুত্ৰ নদী আৰু পূবফালে আই আই টি গুৱাহাটী। নদীৰ কাষত এক্সপ’ৰ্ট প্ৰ’ম’চন ইণ্ডাষ্ট্ৰিয়েল পাৰ্ক (EPIP) অৱস্থিত।

## অৱস্থান
আমিনগাঁৱৰ মাজেৰে ২৭ নং ৰাষ্ট্ৰীয় ঘাইপথ পাৰ হৈ গৈছে। ইয়াৰ নিকটতম বিমানবন্দৰ হৈছে গুৱাহাটী বিমানবন্দৰ। ইয়াত আগায়াঠুৰী ৰেলৱে ষ্টেচন আৰু ঐতিহাসিক আমিনগাঁও ৰেলৱে ষ্টেচনো অৱস্থিত। আমিনগাঁও গুৱাহাটীৰ সৈতে শৰাইঘাট দলঙৰ জৰিয়তে সংযুক্ত। 

## ক্ৰিকেট ষ্টেডিয়াম
আমিনগাঁৱত "আমিনগাঁও ক্ৰিকেট খেলপথাৰ" অৱস্থিত, য'ত বিচিচিআই পৰিচালিত কেইবাখনো ক্ৰিকেট মেচ অনুষ্ঠিত হৈছে।

## তথ্যসূত্ৰ

শ্ৰেণী:ভৌগোলিক অঞ্চল
জাকিৰ খান (কমেডিয়ান)

**জাকিৰ খান** ( ; জন্ম: ২০ আগষ্ট ১৯৮৭) এজন ভাৰতীয় কমেডিয়ান। ২০১২ চনত কমেডী চেণ্ট্ৰেলৰ কমেডী প্ৰতিযোগিতা ‘ইণ্ডিয়াছ বেষ্ট ষ্টেণ্ড আপ’ত জয়লাভ কৰি জাকিৰ খানে জনপ্ৰিয়তা লাভ কৰিছিল। খান এআইবিৰ (AIB) সৈতে *অন এয়াৰ* নামৰ এটা নিউজ কমেডী শ্ব'ৰ অংশ আছিল। তেওঁ এমাজন প্ৰাইম ভিডিঅ’ত এক ঘণ্টাজোৰা ষ্টেণ্ডআপ বিশেষ খণ্ড মুকলি কৰিছে; সেইসমূহ হৈছে- *হক ছে চিংগল (২০১৭), কক্ষা গ্যাৰাৱি (২০১৮), তথাস্তু (২০২২), মনপছণ্ড (২০২৩), আৰু ডেলুলু এক্সপ্ৰেছ (২০২৫)। *
## প্ৰাৰম্ভিক জীৱন
জাকিৰ খানৰ জন্ম ইন্দোৰ,মধ্যপ্ৰদেশৰ শাস্ত্ৰীয় সংগীতজ্ঞৰ ৰাজস্থানী মুছলমান পৰিয়াল এটাত হৈছিল। তেওঁ সাৰংগী শিল্পী উস্তাদ মইনুদ্দিন খানৰ নাতি। খানে প্ৰাপ্তবয়স্ক জীৱনৰ এক গুৰুত্বপূৰ্ণ অংশ দিল্লীত কটায়। তেওঁ এক বিনয়শীল পটভূমিৰ পৰা আহিছে আৰু তেওঁৰ নিজৰ প্ৰতিভাৰ কৃতিত্ব পিতৃক দিছে।
## কেৰিয়াৰ
আধাতে কলেজীয়া শিক্ষা সমাপ্ত কৰা জাকিৰ খানে ছিটাৰত ডিপ্লমা লাভ কৰিছে। তেওঁ উল্লেখ কৰিছে যে তেওঁ যদি ষ্টেণ্ডআপ কমেডিয়ান নহ’লহেঁতেন তেন্তে তেওঁ ইয়াৰ পৰিৱৰ্তে সংগীত শিক্ষক হিচাপে কাম কৰিলেহেঁতেন। কমেডী চেণ্ট্ৰেলে আয়োজন কৰা প্ৰতিযোগিতা 'ভাৰতৰ শ্ৰেষ্ঠ ষ্টেণ্ড আপ' জয় কৰাৰ পাছত ২০১২ চনত খানে ভাৰতৰ ষ্টেণ্ড-আপ কমেডী সমুদায়ত স্বীকৃতি লাভ কৰে। বহুতো ষ্টেণ্ড-আপ কমেডী শ্ব'ত অভিনয় কৰাৰ উপৰি তেওঁ অইনৰ বাবে লেখা লিখিছে (Ghostwriting) আৰু ৰেডিঅ' শ্ব' প্ৰযোজনা কৰিছে। এনডিটিভি প্ৰাইমৰ *দ্য ৰাইজিং ষ্টাৰছ অৱ কমেডী* শীৰ্ষক টেলিভিছন শ্ব’ত তেওঁৰ কমেডী শৈলীয়ে প্ৰশংসা লাভ কৰিছিল। খান তেওঁৰ পাঞ্চলাইন "ছখট্ লউণ্ডা"ৰ বাবে পৰিচিত, যিৰোমাণ্টিক বাসনা প্ৰতিহত কৰা শক্তিশালী আত্মনিয়ন্ত্ৰণ থকা এজন ব্যক্তিৰ হাস্যৰসময়ী উল্লেখক চিহ্নিত কৰে। খানে গুৰগাঁৱত জোক সিঙৰ সৈতেও অনুষ্ঠান কৰিছে।

খান এজন উদীয়মান উৰ্দু কবি আৰু শিল্পীৰ পৰিয়ালৰ পৰা আহিছে। *ৰেখতা*ৰ দৰে অনুষ্ঠানত তেওঁ নিজৰ কবিতা উপস্থাপন কৰিছে। দিল্লীমুখী ৰেল'ৱে যাত্ৰাত তেওঁ নিজৰ প্ৰথমটো কবিতা লিখিছিল। 

২০১৭ চনৰ ছেপ্টেম্বৰ মাহত অভিনেতা অক্ষয় কুমাৰে বিচাৰক হিচাপে দায়িত্ব পালন কৰা *দ্য গ্ৰেট ইণ্ডিয়ান লাফটাৰ চেলেঞ্জ*ৰ পঞ্চম ছিজনত তেওঁ গুৰু হিচাপে কাম কৰে। তেওঁ সতীৰ্থ দুজন গুৰু আছিল মল্লিকা দোৱা আৰু হুছেইন দালাল। ইউটিউবত খানৰ সাত মিলিয়নতকৈ অধিক ছাবস্ক্ৰাইবাৰ আছে আৰু তেওঁৰ এমাজন প্ৰাইমৰ বিশেষ *হক ছে চিংগল*ৰ দৰে কৰ্মৰ বাবে পৰিচিত।

খানে আমাজন প্ৰাইমৰ ৱেব ছিৰিজ *চাচা বিধায়ক হেইন হামাৰে* লিখিছিল আৰু অভিনয় কৰিছিল।

২০১৫ চনত খানে ভাৰতীয় কমেডী গ্ৰুপ *অল ইণ্ডিয়া বাকচোদ*ৰ সোৰাভ পন্ত আৰু গুৰসিমৰণ খাম্বাৰ সৈতে এআইবি নামৰ নিউজ কমেডী শ্ব’ৰ সৈতে অন এয়াৰৰ সহ-আয়োজক আৰু লিখক আছিল। ভাৰতৰ ষ্টাৰ ৱৰ্ল্ডত এই অনুষ্ঠান সম্প্ৰচাৰিত হৈছিল। খানে ৫ম বাৰ্ষিক *গোল্ডেন কেলা বঁটা*ৰ সহ-আয়োজক আছিল।

তেওঁ আমাজন প্ৰাইমৰ কমিকষ্টান ছিজন ২-ৰ অন্যতম বিচাৰক হিচাপেও জড়িত হৈছিল য'ত তেওঁ প্ৰতিযোগীসকলক আখ্যানমূলক কমেডী নামেৰে জনাজাত কমেডী ধাৰাত তেওঁ মেণ্টৰ কৰিছিল। ইয়াৰ উপৰি তেওঁ ছিজন ৩ৰ চাৰিজন বিচাৰকৰ ভিতৰত অন্যতম হৈছিল। 

শেহতীয়াকৈ আমাজন প্ৰাইমৰ ৱান মাইক ষ্টেণ্ড ছিজন-১ ত ভুৱন বামৰ সৈতে খানে অংশ লৈছে।

ইয়াৰ উপৰি তেওঁ *ফাৰ্জি মুছাইৰা* নামৰ অনুষ্ঠানটো আৰম্ভ কৰিছে যিটো আমাজন মিনি টিভিত উপলভ্য। 

কমেডীৰ উপৰি খানে প'ডকাষ্ট ধাৰাবাহিক *উম্মীড অন গানা* ত সহযোগী কমেডিয়ানসকলৰ সৈতে জীৱন-প্ৰেৰিত কাহিনীসমূহ উপস্থাপন কৰে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:কমেডিয়ান
শ্ৰেণী:ভাৰতীয় কমেডিয়ান
শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:ভাৰতীয় ইউটিউবাৰ
শ্ৰেণী:মধ্য প্ৰদেশৰ ব্যক্তি

## বাহ্যিক সংযোগ
* 
*
ৰাগ আশাৱৰী

**আশাৱৰী** () মহাভাৰতৰ স্ত্ৰী পৰ্বৰ এটা সৰু চৰিত্ৰ, কৰ্ণৰ প্ৰেম জীৱনৰ লগত জড়িত কিন্তু তাইৰ পিতাৰ অহংকাৰৰ বাবে বিবাহ নহ'ল। তাই আশাৱৰী ঠাট ৰাজ্যৰ অন্তৰ্গত।

ভাটখাণ্ডেৰ পূৰ্ব সময়ত আশাৱৰীত শুদ্ধ ঋষভৰ পৰিবৰ্তে কোমল ঋষভ ব্যৱহাৰ হৈছিল। যেতিয়া ভাটখাণ্ডেজীয়ে ঠাট প্ৰক্ৰিয়া সৃষ্টি কৰিছিল, তেতিয়া তেখেতে আশাৱৰীৰ কোমল ঋষভক শুদ্ধ ঋষভলৈ পৰিৱৰ্তন কৰিছিল কিন্তু নাম একেই ৰাখিছিল। সেই সময়ৰ পৰা পুৰণা বা প্ৰকৃত 'আশাৱৰী'ক কোমল ঋষভ আশাৱৰী বুলি কোৱা হয়, আৰু নতুন শুদ্ধ ঋষভ আশাৱৰীক কেৱল 'আশাৱৰী' বুলি কোৱা হয়।

ৰাগ আশাৱৰী আৰু কোমল ঋষভ আশাৱৰী উত্তৰ ভাৰতৰ শিখ পৰম্পৰাতো দেখা যায় আৰু এইয়া গুৰু গ্ৰন্থ চাহেব নামৰ শিখ ধৰ্মগ্ৰন্থৰ অংশ। শিখ গুৰু শ্ৰী গুৰু ৰামদাস জী আৰু শ্ৰী গুৰু অৰ্জুন দেৱ জীয়ে এই ৰাগসমূহ ব্যৱহাৰ কৰিছিল। ৰাগ কোমল ঋষভ আশাৱৰী গুৰু গ্ৰন্থ চাহেব জীত 'ৰাগ আশাৱৰী সুধাং' হিচাপে দেখা যায়।

## গঠন
ঠাট: আশাৱৰী

জাতি: ঔড়ৱ-সম্পূৰ্ণ

আৰোহণ: 

অৱৰোহণ: 

বাদী: 

সমবাদী: 

পকড়: 

সময়: দিনৰ দ্বিতীয় প্ৰহৰ (৯ বজাৰ পৰা ১২ বজালৈ)

ভাব: ত্যাগ আৰু বলিদান

## সংগঠন আৰু সম্পৰ্ক
আশাৱৰীৰ আটাইতকৈ ওচৰৰ ৰাগসমূহ হ'ল কোমল ঋষভ আশাৱৰী আৰু ৰাগ জৌনপুৰী আৰু এয়া কানাড়া ৰাগ গোটৰ অংশ।

## চলচ্চিত্ৰৰ গান
উল্লেখ্য যে তলৰ গানসমূহ নটভৈৰৱীত ৰচনা কৰা হৈছে, যি কৰ্ণাটকী সংগীতত ৰাগ আশাৱৰীৰ সমতুল্য।

### হিন্দী
* হমে অউৰ জীনে কী - কিশোৰ কুমাৰ আৰু লতা মংগেশকাৰ
* ভিগী ভিগী ৰাতোঁ মে - আদনান ছামী
* পল পল হৈ ভাৰী [লগান]
* চুন ৰহা হে না তু - শ্ৰেয়া ঘোষাল আৰু অংকিত তিৱাৰী, আশিকী ২ ৰ পৰা

## টোকা

## তথ্যসূত্ৰ

* Bor, Joep *(ed).* Rao, Suvarnalata; der Meer, Wim van; Harvey, Jane *(co-authors)* *The Raga Guide: A Survey of 74 Hindustani Ragas*. Zenith Media, London: 1999.

## বাহ্যিক সংযোগ
* SRA on Samay and Ragas
* SRA on Ragas and Thaats
* Rajan Parrikar on Asavari
* Film Songs in Rag Asavari 
* More details about raga Asavari

শ্ৰেণী:সংগীত
বিলাৱল ঠাট

**বিলাৱল** বা **বিলাওয়াল** () হৈছে ভাৰতীয় উপমহাদেশৰ হিন্দুঃস্থানী শাস্ত্ৰীয় সংগীতৰ দহটা ঠাটৰ ভিতৰত সৰ্বাধিক মৌলিক। ঠাটৰ সকলো স্বৰ শুদ্ধ বা স্বাভাৱিক স্কেলৰ সকলো স্বৰ। বিলাৱল এটা ৰাগ হিচাপে আজিকালি পৰিৱেশন কৰা নহয়, তথাপি এই ৰাগৰ এটা সৰু পৰিৱৰ্তন যাক আলহাইয়া বিলাৱল বোলা হয়, সেইটো অতি সাধাৰণ। এইটো এটা পুৱাৰ ৰাগ আৰু ইয়াৰ চিত্ৰময় বৰ্ণনাই ইয়াৰ পৰিৱেশনৰ সৈতে সামঞ্জস্যপূৰ্ণ এক সমৃদ্ধ, কামুক পৰিৱেশ সৃষ্টি কৰে। 

## ৰাগসমূহ
বিলাৱলৰ অন্তৰ্গত ৰাগসমূহৰ ভিতৰত আছে:
#আলহাইয়া বিলাৱল
#ভিন্ন ষড়জ
#বিহাগ
#বিলাৱল
#দেশকাৰ
#দেৱগিৰি বিলাৱল
#দুৰ্গা
#হংসধ্বনি
#হেমন্ত
#কুকুভ বিলাৱল
#শংকৰা
#সুখীয়া
#শুক্লা বিলাৱল
#পাহাড়ী
#মাণ্ড

## তথ্যসূত্ৰ

শ্ৰেণী:সংগীত
খামাজ ঠাট

**খামাজ** () হৈছে ভাৰতীয় উপমহাদেশৰ হিন্দুঃস্থানী সংগীতৰ দহটা ঠাট (মূল স্কেল)ৰ ভিতৰত এটা। ইয়াক এই ঠাটৰ ভিতৰত এটা ৰাগৰ নাম হিচাপেও জনা যায়।
খামাজ ঠাট পাবলৈ বিলাৱল ঠাটৰ শুদ্ধ নিষাদৰ সলনি কোমল নিষাদ ব্যৱহাৰ কৰা হয়। এই ঠাটৰ ৰাগসমূহ শৃঙ্গাৰ ৰস (ৰোমাণ্টিক)ৰে ভৰ-পূৰ, সেয়েহে এই ৰাগটো প্ৰায়ে লঘু শাস্ত্ৰীয় ঠুমৰী, তপ্পা, হোৰী, ৰাগ কাজৰী আদিৰ ৰূপত পৰিৱেশন কৰা হয়। বিদ্যমান গ্ৰন্থত ইয়াৰ চিত্ৰময় বৰ্ণনা কামুক আৰু আজিও ৰাগ খামাজক ‘ফ্লাৰ্টেটিয়াছ’ ৰাগ বুলি গণ্য কৰা হয়। এটা তত্ত্ব আছে যিয়ে ধৰি লৈছে যে অতীতত খামাজ স্কেল পিছৰ মধ্যযুগীয় চীনৰ চীনা সংগীতত প্ৰৱেশ কৰিছিল।

## বিৱৰণ
খামাজৰ মূল-স্কেল বা ঠাট, সৰগম স্বৰলিপিত লিখা হয়, ইয়াৰ গঠন নিম্নলিখিত: সা ৰে গা মা পা ধা  সা'। 
পশ্চিমীয়া পৰিভাষাত, ধৰি লৈছে যে টনিক (সা) চি (C)ত আছে, তেন্তে স্কেল হ’ব: C D E F G A B-flat C। 
খামাজ ঠাট এইদৰে পশ্চিমীয়া শাস্ত্ৰীয় সংগীতৰ মিক্সোলিডিয়ান মোডৰ সমতুল্য। কৰ্ণাটক সংগীতৰ সমতুল্য হৈছে *[[হৰিকম্ভোজী]]*, ২৮তম মেলাকৰ্তা ৰাগ। 

## ৰাগসমূহ
খামাজ ঠাটৰ অন্তৰ্গত ৰাগসমূহৰ ভিতৰত আছে:
* খামাজ
* ৰাগেশ্ৰী
* ঝিঞ্ঝোটি
* দেশ
* সোৰাঠ
* মঞ্জ খামাজ
* তিলং
* গাৰা
* তিলক কামোদ
* ৰাগ জয়জয়ৱন্তী
* খাম্বাৱতী
* ৰাগ কলাৱতী
* খোকৰ
* খাম্বোজী
* চম্পক
* দীপক
* গৱতী
* জনসম্মোহিনী

## উল্লেখ

2. https://www.parrikar.org/hindustani/khamaj/

শ্ৰেণী:সংগীত
আশাৱৰী ঠাট

**আশাৱৰী** () হৈছে ভাৰতীয় উপমহাদেশৰ হিন্দুস্থানী সংগীতৰ দহটা মৌলিক ঠাটৰ ভিতৰত এটা। ইয়াক এই ঠাটৰ ভিতৰত এটা ৰাগৰ নাম হিচাপেও জনা যায়।

## বিৱৰণ
কাফী ঠাটত কোমল ধৈৱত যোগ কৰিলে আশাৱৰী ঠাট পোৱা যায়। ৰাগ আশাৱৰী ত্যাগৰ ভাৱ, ত্যাগ আৰু বলিদানৰ মনোভাৱৰ লগতে পৰিতাপেৰে ভৰপূৰ। ই পুৱাৰ শেষৰ ফালে পৰিবেশনৰ বাবে সৰ্বোত্তম। তথাপি, দৰবাৰী আৰু আদানাৰ দৰে গুৰুত্বপূৰ্ণ সন্ধিয়া/ৰাতিৰ ৰাগসমূহেও আশাৱৰী ঠাটৰ নোটসমূহ ব্যৱহাৰ কৰে, ভিন্ন শৈলী, তীব্ৰতাৰ বিন্দু আৰু অলংকৰণৰ সৈতে।

আশাৱৰী ঠাটৰ ৰাগসমূহ:
#ৰাগ আশাৱৰী
#দেশী
#ৰাগ দৰবাৰী
# কৌঁচি কানাড়া
#আড়ানা
#জৌনপুৰী
# দেৱগন্ধাৰ

## তথ্যসূত্ৰ

শ্ৰেণী:সংগীত
কাফী ঠাট

**কাফী** () হৈছে ভাৰতীয় উপমহাদেশৰ হিন্দুস্থানী সংগীতৰ দহটা মৌলিক ঠাটৰ ভিতৰত এটা। ইয়াক এই ঠাটৰ ভিতৰত এটা ৰাগ (খৰহৰপ্ৰিয়া)ৰ নাম হিচাপেও জনা যায়।

## বিৱৰণ
কাফী ঠাটে কোমল গান্ধাৰ আৰু কোমল নিষাদ ব্যৱহাৰ কৰে। মূলতঃ ই খামাজ ঠাটত কোমল গান্ধাৰ যোগ কৰে। কাফী ৰাগ হৈছে অন্যতম পুৰণি ৰাগ আৰু ইয়াৰ ব্যৱধানসমূহক নাট্যশাস্ত্ৰৰ মৌলিক স্কেল হিচাপে বৰ্ণনা কৰা হৈছে। সেয়েহে প্ৰাচীন আৰু মধ্যযুগীয় সময়ত কাফীক স্বাভাৱিক স্কেল হিচাপে গণ্য কৰা হৈছিল। কাফী এটা সন্ধিয়াৰ শেষৰ ফালৰ ৰাগ আৰু ই বসন্তকালৰ মনোভাৱ প্ৰকাশ কৰে বুলি কোৱা হয়।

## ৰাগসমূহ
কাফী ঠাটৰ অন্তৰ্গত ৰাগসমূহৰ ভিতৰত আছে:
* ৰাগ আভোগী
* ৰাগ বাগেশ্ৰী
* বাগেশ্ৰী-অংগ চন্দ্ৰকৌঁচ
* ৰাগ বাহাৰ
* বৰৱা
* ৰাগ ভীমপলাশী
* ৰাগ বৃন্দাৱনী সাৰং
* ধনী
* হংসকিংকিনী
* জোগ
* কাফী
* ৰাগ মধুৰঞ্জনী
* মেঘ
* ৰাগ মলহাৰ
* নায়কী কানাড়া
* পটদীপ
* পিলু
* ৰাগ জয়জয়ৱন্তী
* ৰামদাসী মলহাৰ
* সহানা
* সুৰদাসী মলহাৰ
* আনন্দ সাৰং
* দৈৱ মলহাৰ

## উল্লেখ

শ্ৰেণী:সংগীত
গুৱাহাটী চিটি চেণ্টাৰ মল

**গুৱাহাটী চিটি চেণ্টাৰ মল** হৈছে ভাৰতৰ অসম ৰাজ্যৰ গুৱাহাটীৰ মহানগৰৰ খ্ৰীষ্টান বস্তিত অৱস্থিত এটা শ্বপিং মল। এই মলটো 
উত্তৰ-পূব ভাৰতৰ অন্যতম বৃহৎ মল। ২০১৮ চনৰ ১ এপ্ৰিলত এই মলটো মুকলি কৰা হৈছিল আৰু ২০১৮ চনৰ ডিচেম্বৰ মাহত পুনৰ নিৰ্মাণ কৰা হৈছিল।

মলটোত শ্বপাৰ্ছ ষ্টপ, লেভিছ, নাইকা, পাৰ্ক এভিনিউ, বাটা, লেন্সকাৰ্ট, এডিডাছ আদি কেইবাটাও বহুজাতিক আৰু আন্তঃৰাষ্ট্ৰীয় ব্ৰেণ্ডৰ বৈশিষ্ট্য আছে। ২০২১ চনৰ ২২ জানুৱাৰীত ব্ৰিটিছ লাইফষ্টাইল ব্ৰেণ্ড ডব্লিউ কে লাইফে গুৱাহাটীৰ চিটি চেণ্টাৰ মলত প্ৰথমটো ষ্ট’ৰ মুকলি কৰে। ইয়াৰ উপৰি মলটোত আছে বিশাল ফুড ক’ৰ্ট আৰু পিভিআৰ মাল্টিপ্লেক্স।

## তথ্যসূত্ৰ

শ্ৰেণী:ব্যৱসায়
শ্ৰেণী:গুৱাহাটী
বীৰ দাস

**বীৰ দাস** (; জন্ম: ৩১ মে' ১৯৭৯) এজন ভাৰতীয় কমেডিয়ান, অভিনেতা আৰু সংগীতশিল্পী। ষ্টেণ্ডআপ কমেডীত কেৰিয়াৰ আৰম্ভ কৰাৰ পিছত দাসে *বদমাছ কোম্পানী (২০১০), দিল্লী বেলি (২০১১), আৰু গ' গোৱা গ'ন (২০১৩)* আদি ছবিত সহযোগী চৰিত্ৰত অভিনয় কৰি হিন্দী চিনেমাত কিছু পৰিচয় অৰ্জন কৰে। ২০১৭ চনত তেওঁ নেটফ্লিক্সৰ বিশেষ অনুষ্ঠান *এব্ৰড আণ্ডাৰষ্টেণ্ডিং* পৰিবেশন কৰে। দাসে প্ৰায় ৩৫খন নাটক, ১০০খনতকৈও অধিক ষ্টেণ্ড আপ কমেডী শ্ব’, ১৮খন ছবি, আঠখন টিভি শ্ব’ আৰু ছটা কমেডী বিশেষত অভিনয় কৰিছে। তেওঁ ফেমিনা, মেক্সিম, এক্স’টিকা, ডি এন এ আৰু তেহেলকাত কমেডী স্তম্ভ লিখিছে। ২০১৯ চনত তেওঁ আমেৰিকান টেলিভিছনত *হুইস্কি কেভেলিয়াৰ* নামৰ টেলিভিছন ধাৰাবাহিকখনৰ জৰিয়তে আত্মপ্ৰকাশ কৰে। তেওঁ ২০২৩ চনত নেটফ্লিক্সৰ কমেডী বিশেষ *বীৰ দাস: লেণ্ডিঙ*ৰ বাবে শ্ৰেষ্ঠ কমেডী ছিৰিজৰ আন্তৰ্জাতিক এমি বঁটা লাভ কৰে।

## জীৱনী
১৯৭৯ চনৰ ৩১ মে'ত ডেৰাডুনত ৰাণু দাস আৰু মধুৰ দাসৰ ঘৰত বীৰ দাসৰ জন্ম হয়। তেওঁ নাইজেৰিয়া আৰু ভাৰতত ডাঙৰ-দীঘল হৈছিল। নাইজেৰিয়াত তেওঁ নাইজেৰিয়াৰ লাগোছৰ ভাৰতীয় ভাষা বিদ্যালয়ত পঢ়িছিল। ভাৰতত তেওঁ ছানাৱাৰৰ দ্য লৰেন্স স্কুল আৰু নয়ডাৰ দিল্লী পাব্লিক স্কুলত পঢ়িছিল। দিল্লী বিশ্ববিদ্যালয়ৰ শ্ৰী ভেংকটেশ্বৰ কলেজত ১৮ মাহ থকাৰ পিছত তেওঁ আমেৰিকালৈ যায়। তাতেই তেওঁ ইলিনয়ৰ গেলছবাৰ্গৰ নক্স কলেজৰ পৰা অৰ্থনীতি আৰু থিয়েটাৰত মনোনিৱেশ কৰি স্নাতক ডিগ্ৰী লাভ কৰে। নক্সৰ পৰা স্নাতক ডিগ্ৰী লাভ কৰাৰ পিছত দাসক হাৰ্ভাৰ্ড বিশ্ববিদ্যালয় আৰু মস্কো আৰ্টছ থিয়েটাৰত তেওঁলোকৰ যৌথ ষ্টেনিছলাভস্কি প্ৰগ্ৰেমৰ বাবে গ্ৰহণ কৰা হয়। তেওঁৰ এগৰাকী ভগ্নী তৃষা, যি তেওঁতকৈ চাৰি বছৰ ডাঙৰ আৰু এগৰাকী  লেখিকা আৰু এগৰাকী তথ্যচিত্ৰ নিৰ্মাতা। তেওঁৰ এটা অনুষ্ঠানত বীৰে দাবী কৰিছে যে তেওঁৰ ককাক বংগৰ পৰা পদ্মশ্ৰী বঁটা বিজয়ী আছিল। পাঁচ বছৰীয়া সম্পৰ্কৰ অন্তত তেওঁ ২০১৪ চনৰ অক্টোবৰ মাহত প্ৰেমিকা শিবানী মাথুৰক বিয়া কৰায়।
## তথ্যসূত্ৰ

শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:উত্তৰাখণ্ডৰ ব্যক্তি
শ্ৰেণী:জীৱিত ব্যক্তি
শ্ৰেণী:কমেডিয়ান
শ্ৰেণী:ভাৰতীয় কমেডিয়ান
শ্ৰেণী:অভিনয় শিল্পী
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:অভিনেতা
শ্ৰেণী:ভাৰতীয় ইউটিউবাৰ
## বাহ্যিক সংযোগ

* History of India – 2010
* Vir Das at Chakpak.com 
* YouTube
*
অটল উদ্যান

**অটল উদ্যান** হ'ল গুৱাহাটীৰ মালিগাঁও অঞ্চলৰ আদাবাৰী তিনিআলীত অৱস্থিত এখন চহৰীয়া উদ্যান।

## ইতিহাস
গুৱাহাটী মহানগৰ উন্নয়ন কৰ্তৃপক্ষই মহানগৰীৰ সৌন্দৰ্য্যবৰ্ধন কাৰ্যসূচীৰ অংশ হিচাপে ২০১৭ চনৰ শেষৰফালে এই প্ৰকল্পটো হাতত লৈছিল। অসম ৰাজ্যিক গৃহ নিৰ্মাণ ব'ৰ্ডৰপৰা অধিগ্ৰহণ কৰা মাটিত অটল উদ্যান নিৰ্মাণ হয়। প্ৰায় ₹ ৮.৭৪ কোটি টকা ব্যয়েৰে ৮ বিঘা (২.৬ একৰ) মাটিত উদ্যানখন নিৰ্মাণ কৰা হয়। 

ভাৰতৰ প্ৰাক্তন প্ৰধানমন্ত্ৰী প্ৰয়াত অটল বিহাৰী বাজপেয়ীৰ ৯৭সংখ্যক জন্ম জয়ন্তীৰ এদিন পূৰ্বে ২০২১ চনৰ ২৪ ডিচেম্বৰত মুখ্যমন্ত্ৰী হিমন্ত বিশ্ব শৰ্মাই উদ্যানখন উদ্বোধন কৰে।

## বৈশিষ্ট্যসমূহ
উদ্যানখনত তলত দিয়া বৈশিষ্ট্যসমূহ আছে:

* ২৫০ জন দৰ্শকৰ ক্ষমতা থকা এম্ফিথিয়েটাৰ
* ধ্যানশালা
* জিৰণি লোৱাৰ বাবে কিয়স্ক
* মুকলি আকাশৰ তলত জিমনেছিয়াম (জিমখানা)
* শিশুৰ খেলপথাৰ
* ফোয়াৰা 
* জাপানী উদ্যান
* স্ক্ৰেপ আৱৰ্জনা ভাস্কৰ্য শাল 
* শিৱ মন্দিৰ

## তথ্যসূত্ৰ

শ্ৰেণী:উদ্যান
শ্ৰেণী:গুৱাহাটী
পূৰ্বী ঠাট

**পূৰ্বী** বা **পুৰ্বী** হৈছে ভাৰতীয় উপমহাদেশৰ হিন্দুঃস্থানী সংগীতৰ এঘাৰটা মৌলিক ঠাটৰ ভিতৰত এটা। ইয়াক এই ঠাটৰ ভিতৰত এটা ৰাগৰ নাম হিচাপেও জনা যায়।

## বিৱৰণ
পূৰ্বী ঠাট মাৰৱা ঠাটত কোমল ধৈৱত যোগ কৰি পোৱা যায়। এই ঠাটৰ ৰাগসমূহত সাধাৰণতে কোমল ঋষভ, শুদ্ধ গান্ধাৰ আৰু শুদ্ধ নিষাদৰ লগতে তীব্ৰ মধ্যম থাকে, যি নোটে সন্ধিয়াৰ ৰাগসমূহক প্ৰভাতৰ ৰাগসমূহৰপৰা (সূৰ্যোদয় আৰু সূৰ্যাস্ত) পৃথক কৰে। পূৰ্বী ঠাটৰ ৰাগ পূৰ্বী অত্যন্ত গম্ভীৰ, শান্ত আৰু ৰহস্যমজ় স্বৰূপৰ আৰু ইয়াক সূৰ্যাস্তৰ সময়ত পৰিৱেশন কৰা হয়। প্ৰাচীন গ্ৰন্থত চিত্ৰময় বৰ্ণনাত পূৰ্বীৰ সৌষ্ঠৱ, মাৰ্জিত ভঙ্গিমা আৰু আকৰ্ষণৰ কথা প্ৰায়ে উল্লেখ কৰা হয়। 

## ৰাগসমূহ

পূৰ্বী ঠাটৰ অন্তৰ্গত ৰাগসমূহৰ ভিতৰত আছে:
* ৰাগ পূৰ্বী
* ৰাগ পুৰিয়া ধনশ্ৰী
* ৰাগ গৌৰী
* ৰাগ শ্ৰী (হিন্দুঃস্থানী)
* ৰাগ পৰজ
* ৰাগ বসন্ত
* ৰাগ ললিত

## উল্লেখ

শ্ৰেণী:সংগীত
ভৈৰৱ ঠাট

**ভৈৰৱ** হৈছে ভাৰতীয় উপমহাদেশৰ হিন্দুস্থানী সংগীতৰ দহটা মৌলিক ঠাটৰ ভিতৰত এটা। ইয়াক এই ঠাটৰ ভিতৰত এটা ৰাগৰ নাম হিচাপেও জনা যায়। কিন্তু ঠাট আৰু ৰাগৰ নামৰ মাজত কোনো সাদৃশ্যৰ সম্পৰ্ক নাই।

## বিৱৰণ
ভৈৰৱ ঠাটৰ ৰাগসমূহে কোমল ঋষভ আৰু কোমল ধৈৱত ব্যৱহাৰ কৰে। ভৈৰৱ হৈছে শিৱৰ এটা নাম, বিশেষকৈ তেওঁৰ শক্তিশালী ৰূপত, য’ত তেওঁ জঁটা আৰু শৰীৰত ছাই সানি উলংগ তপস্বী হিচাপে উপস্থিত। এই ৰাগসমূহৰো ইয়াৰ গঠন আৰু সংৰচনাত কিছু পুৰুষালি আৰু তপস্বী বৈশিষ্ট্য আছে।

ৰাগ ভৈৰৱ নিজেই অতি বিস্তৃত আৰু ইয়াত বিপুল সংখ্যক নোটৰ সংমিশ্ৰণ আৰু বীৰত্বৰ পৰা শান্তিলৈকে বিস্তৃত আৱেগিক গুণৰ অনুমতি দিয়ে। ইয়াৰ ওপৰত ভিত্তি কৰি বহুতো পৰিৱৰ্তন আছে, য’ত অন্তৰ্ভুক্ত (কিন্তু সীমাবদ্ধ নহয়) ৰাগ অহিৰ ভৈৰৱ, আলম ভৈৰৱ, আনন্দ ভৈৰৱ, বৈৰাগী ভৈৰৱ, বিহড় ভৈৰৱ, ভৱমত ভৈৰৱ, দেবতা ভৈৰৱ, গৌৰী ভৈৰৱ, ৰাগ নট ভৈৰৱ, শিৱমত ভৈৰৱ।

## ৰাগসমূহ
ভৈৰৱ ঠাটৰ অন্তৰ্গত ৰাগসমূহৰ ভিতৰত আছে:
* ৰাগ বসন্ত মুখাৰী
* ৰাগ ভৈৰৱ বহাৰ
* ৰাগ ভৈৰৱ
* ৰাগ বিভাস
* ৰাগ ৰামকলী
* ৰাগ গুণকলী
* ৰাগ যোগীয়া
* ৰাগ জীলাফ
* ৰাগ সৌৰাষ্ট্ৰ ভৈৰৱ
* ৰাগ বাংলা ভৈৰৱ
* ৰাগ কোমল ভৈৰৱ
* ৰাগ মঙ্গল ভৈৰৱ
* ৰাগ অহিৰ ভৈৰৱ
* ৰাগ আলম ভৈৰৱ
* ৰাগ আনন্দ ভৈৰৱ
* ৰাগ বৈৰাগী ভৈৰৱ
* ৰাগ বিহড় ভৈৰৱ
* ৰাগ কৌশী ভৈৰৱ
* ৰাগ ভৱমত ভৈৰৱ
* ৰাগ দেৱতা ভৈৰৱ
* ৰাগ গৌৰী ভৈৰৱ
* ৰাগ নট ভৈৰৱ
* ৰাগ শিৱমত ভৈৰৱ
* ৰাগ ভটিয়াৰী ভৈৰৱ
* ৰাগ বীৰত ভৈৰৱ
* ৰাগ কবিৰী ভৈৰৱ
* ৰাগ প্ৰভাত ভৈৰৱ
* ৰাগ ৰূপকলী
* ৰাগ বকুল ভৈৰৱ
* ৰাগ হুছেইনী ভৈৰৱ
* ৰাগ কলিংড়া
* ৰাগ দেবৰঞ্জনী
* ৰাগ আশা ভৈৰৱ
* ৰাগ জৌন ভৈৰৱ
* ৰাগ মাণ্ড ভৈৰৱ

## তথ্যসূত্ৰ

2. https://www.parrikar.org/hindustani/bhairav/

শ্ৰেণী:সংগীত
ভৈৰৱী ঠাট

**ভৈৰৱী** হৈছে ভাৰতীয় উপমহাদেশৰ হিন্দুঃস্থানী সংগীতৰ দহটা মৌলিক ঠাটৰ ভিতৰত এটা। ইয়াক এই ঠাটৰ ভিতৰত এটা ৰাগৰ নাম হিচাপেও জনা যায়।

## বিৱৰণ
ভৈৰৱী সকলো কোমল স্বৰ, ঋষভ, গান্ধাৰ, ধৈৱত, নিষাদ ব্যৱহাৰ কৰে। ভৈৰৱী ৰাগত সংৰচনা গাঁৱতে গায়কসকলে ১২টা স্বৰ ব্যৱহাৰ কৰাৰ স্বাধীনতা লয়। ভৈৰৱী ৰাগৰ নাম শক্তি বা বিশ্ব জীৱন শক্তিৰ নাৰীসুলভ দিশৰপৰা আহিছে, যাক শিৱ (ভৈৰৱ)ৰ সংগীনি হিচাপে ব্যক্তিগতভাৱে প্ৰকাশ কৰা হয়। 

## ৰাগসমূহ
ভৈৰৱী ঠাটৰ অন্তৰ্গত ৰাগসমূহৰ ভিতৰত আছে:
* ৰাগ ভৈৰৱী (হিন্দুঃস্থানী)
* ৰাগ বিলাসখানী তোড়ী
* ৰাগ ভূপাল তোড়ী
* ৰাগ কৌঁচি কানাড়া
* ৰাগ কোমল ঋষভ আশাৱৰী
* [ৰাগ মালকোশ]

==উল্লেখ==


[শ্ৰেণী:সংগীত